
Introducere 


În biblioteca schitului rusesc „Sfântul Ilie” de pe Muntele Athos se află un 
manuscris într-un dialect slav asemănător cu dialectul Mineului Sfântului Dumitru 
din Rostov, scris cu litere chirilice. 


Despre acest manuscris s-au păstrat următoarele mărturii orale. În anii 20 ai 
secolului trecut un tânăr poslusnic al uneia din mănăstirile ruse (ţăran din gubernia 
Orlov) a trecut la mănăstirea Neamţ din Moldova, care era cunoscută prin viaţa 
duhovnicească a călugărilor ei, prin lucrările ascetice ale vestitului stareţ Paisie 
Velicikovski, decedat în mănăstire în anul 1794. Acest poslusnic, care în noul loc 
de trai a fost călugărit cu numele Sofronie, s-a aflat la mănăstire timp îndelungat şi 
a găsit mulți ucenici ai marelui stareţ Paisie, iar printre ei şi pe călugărul caligraf 
Platon, care a transcris lucrările şi traducerile din limba greacă ale stareţului Paisie 
încă pe când el era în viaţă. 


Calgraful Platon în semn de mare respect față de călugărul Sofronie pentru 
cântarea lui măiestrită în strană, i-a dăruit manuscrisul transcris de propria sa 
mână, menţionând că cele 45 de Cuvinte ascetice, sunt alcătuite de stareţul Paisie. 


În anul 1836 călugărul Sofronie, părăsind mănăstirea Neamţ din Moldova, a trecut 
în schitul Sfântului Ilie de pe Muntele Athos, întemeiat de starețul Paisie 
Velicikovski în timpul aflării sale pe Muntele Sfânt. 


În acest schit călugărul Sofronie, a decedat în anul 1867 la vârsta de 72 de ani, 
lăsând manuscrisul, despre care povestise la mai mulţi frați din schit. 


După conţinutul gândurilor pătrunse de duh ascetic, după caracterul expunerii, care 
se deosebeşte prin simplitate şi gradul foarte înalt de convingere, manuscrisul 
aminteşte foarte mult de lucrările deja cunoscute ale stareţului Paisie, luptător prin 
cuvânt şi faptă pentru viaţa monahală duhovnicească, ceea ce dovedeşte că datele 
bibliografice orale despre acest manuscris corespund adevărului. 


Dar nu putem afirma categoric că manuscrisul face parte din lucrările de sine 
stătătoare ale părintelui Paisie, din cele traduse sau pur şi simplu sunt extrase din 
scrierile Sfinţilor Părinţi sau alte scrieri. Căci de toate acestea el s-a ocupat şi toate 
aceste lucruri le putem observa în manuscrisul, pe care în traducere îl publică 
schitul Sfântului Ile pentru folosul duhovnicesc al tuturor călugărilor, mai ales 
pentru cei care tind spre o viaţă ascetică, iar unele sfaturi (Cuvinte) din această 
lucrare sunt foarte folositoare şi pentru mireni. 

Cuvântul 1 - Scurtă expunere a gândurilor care îndeamnă la pocăință 


Adu-ţi aminte, suflete al meu, despre îngrozitoarea şi înspăimântătoarea minune a 
Creatorului tău, care pentru tine s-a făcut om şi a suferit pentru mântuirea ta. 
Îngerii Lui se înfiorează, Heruvimii se îngrozesc, Serafimii se înspăimântă şi toate 
puterile cereşti îl proslăvesc neîncetat, iar tu, nefericite suflete, te leneveşti, măcar 
de acum înainte nu amâna, scumpe suflete al meu, sfânta pocăință, întristarea 
inimii şi ispăşirea pedepsei (epitimia) pentru păcatele tale. 


Amănând însă an cu an, lună cu lună şi zi cu zi, nu vei mai dori să te pocăieşti din 
toată inima şi nu vei găsi pe cineva să te compătimească; O, cu câte chinuri vei 
începe să te căieşti, dar fără folos. 


Având putinţă să săvârşeşti astăzi o faptă bună - nu amâna, iubite suflete al meu, 
nu amâna pe mâine sfânta pocăință, pentru că nu poţi şti ce poate aduce ziua de azi, 
orice nenorocire se poate întâmpla cu tine în noaptea aceasta, fiindcă nu ştii ce îţi 
va aduce ziua ori noaptea: te aşteaptă o viaţă lungă sau o moarte grea şi năprasnică. 


Astăzi, scumpe suflete al meu, este timpul sfintei pocăinţe; astăzi, suflete al meu, 
este timpul răbdării; astăzi este timpul să înduri amărăciunile; astăzi este timpul 
îndeplinirii poruncilor şi săvârşirii faptelor bune; astăzi este timpul plânsului dulce 
şi al bocetului cu lacrimi. Dacă cu adevărat vrei să te mântuiești, suflete al meu, 
iubeşte amărăciunile, oftările, cum mai înainte iubeai liniştea; trăieşte ca şi cum ai 
muri zilnic; căci repede va trece viaţa ta ca umbra nourului înaintea soarelui şi vei 
rămâne necunoscut şi uitat; zilele vieţii noastre - parcă se scurg în aer; nu ceda nici 
în faţa celei mai grele amărăciuni. 


In relaţiile cu oamenii, în suferința nevădită şi cea vădită nu te deda mâhnirii, nu te 
tulbura, nu fugi, dar socoate-te ca pulberea de sub picioarele lor. Fără acestea nu te 
poți mântui şi scăpa de chinul veşnic. Căci repede trece viaţa noastră de parcă ar 
trece o zi. 


Omul dacă nu se va desăvârşi cuvios prin virtuţi sau nu-şi va jertfi viaţa pentru 
îndeplinirea poruncilor Sfinților Părinţi, nu se poate mântui. Astfel, dragă suflete 
al meu, adu-ţi aminte de toţi sfinții proroci, apostoli, mucenici, ierarhi, cuvioşi şi 
drepţi, de cei săraci cu duhul şi de toţi cei bineplăcuţi lui Dumnezeu. 


Unde ai găsi sfinţi, care nu şi-ar fi supus trupul duhului ori nu ar fi suferit în 
nenorociri şi în grele mâhniri? Ei au suferit foarte multe nenorociri, au îndurat 
foame şi mâhnire în inimă, aveau bunătatea copiilor şi toată mila, ajutau pe alții 


la dureri şi la nevoie făceau diferite milostenii după puterile lor; ceea ce nu-şi 
doreau sieşi şi ceea ce urau, nu făceau altora. Cu supunere, ca robii cumpăraţi 
lucrau nu ca pentru om, dar ca pentru Dumnezeu, cu înţelepciune simplă - nefiind 
învăţaţi, neştiind nimic, dar numai ţinând la mântuirea lor. 


O, omule! Moartea te aşteaptă. Dacă te vei strădui, atunci vei fi răsplătit cu viaţa 
veşnică în veacul veacului, dacă vrei să învingi patimile, atunci taie-ţi plăcerile; 
dacă alergi după mâncare, vei duce viaţă în patimi; nu se va smeri sufletul dacă 
trupul nu se va lipsi de pâine; este cu neputinţă să salvezi sufletul de la pieire, 
păzind trupul de neplăceri. Pentru aceasta nu uita: dacă vrei, suflete al meu, să te 
mântuieşti, să treci calea cea plină de mâhnire, să intri în Împărăţia Cerurilor, să 
dobândeşti viaţă veşnică, atunci slăbeşte-ţi trupul tău, gustă amărăciunea de bună 
voie, poartă mâhnirile grele, aşa cum au făcut toţi sfinţii. 


Când însă omul se pregăteşte şi-şi pune în gând să îndure orice mâhnire în numele 
lui Dumnezeu, atunci toate aceste mâhniri şi neplăceri şi atacuri din partea demo- 
nilor şi ale oamenilor îi par uşoare şi fără durere; el nu se teme de moarte şi nimic 
nu-l poate despărți de dragostea lui pentru Hristos. 


Ai auzit tu, iubite suflete al meu, despre aceea cum îşi petreceau viaţa Sfinţii 
Părinți? Ah, suflete al meu! Măcar prin puţin urmează-i: oare n-au vărsat ei 
lacrimi? N-au fost ei oare mâhniţi, slabi şi istoviţi cu trupul? Oare n-au avut ei boli 
trupeşti, răni grele şi tânguieli sufleteşti cu lacrimi? Oare n-au avut şi ei acelaşi 
trup slab ca şi noi, oare nu au avut şi ei aceleaşi dorinţe de ceva frumos, dulce şi 
uşor în această lume şi de linişte trupească? Da, au avut; şi trupurile lor cu adevărat 
au suferit, dar ei schimbau dorinţele lor pe răbdare şi mâhnirile pe bucuria din 
viitor. Ei o dată pentru totdeauna s-au dezis de toate, sau considerat ca şi morţi şi 
se supuneau chinurilor fără cruţare în faptele lor duhovniceşti. 


lată cum, suflete al meu, au trudit Sfinţii Părinţi, neavând linişte în toate 
suferinţele, au supus trupul duhului, au îndeplinit toate poruncile lui Dumnezeu şi 
s-au mântuit. lar tu, sărmane, nici cât de puţin nu vrei să te forțezi, orice muncă cât 
de uşoară te istoveşte, te face să pierzi curajul, nu-ţi aduci aminte de ceasul morții 
şi nu plângi pentru păcatele tale; însă te-ai deprins, nenorocite suflete al meu, să 
mănânci şi să bei prea mult şi să te leneveşti; oare nu ştii că de bună voie mergi la 
chinuri? Şi nu ai deloc răbdare; atunci cum vrei să te mântuieşti? Măcar de acum 
înainte trezeşte-te, dragă suflete al meu, fă ceea ce-ţi spun eu. Dacă nu poţi să te 
trudeşti cum s-au trudit Sfinții Părinţi, apoi începe măcar după puterile tale; cu 
smerenie în inimă, slujeşte pe oricine; neluând în seamă neputinţa ta şi osândindu- 
te, spune; amar ţie, suflete al meu, amar ţie, afurisite, amar ţie, zgârcitule, amar, ţie, 


spurcate, leneşule, nepăsătorule, somnorosule şi asprule; amar ţie, pierdutule. Şi 
aşa, încetul cu încetul, sufletul se va umili, va lăcrima, îşi va reveni şi se va pocă.. 


Cuvântul 2 - Lupta contra tristeţii, lenevirii şi moleşelii 


Când se va întâmpla aceasta, atunci îndreaptă-ţi cugetul la moarte. Apropie-te 
imaginar de un sicriu, uită-te acolo la mortul de 4 zile, cum se înnegreşte, se umflă, 
răspândeşte miros neplăcut, este mâncat de viermi, pierindu-şi înfăţişarea şi 
frumuseţea. Uită-te în alt loc: aici zac osemintele celor tineri şi bătrâni, celor 
chipeşi şi urâţi şi astfel judecă - cine a fost frumos ori urât, cine a fost postnic, 
înfrânat, ascet ori nepăsător şi dacă le-a adus folos celor bogaţi faptul că s-au 
odihnit şi s-au desfătat în lumea aceasta. 


Adu-ţi aminte apoi de chinurile veşnice despre care scriu cărţile sfinte, despre focul 
gheenei, bezna infernală, scrâşnetul dinţilor, viermele neadormit; şi închipuie-ţi 
cum păcătoşii strigă acolo cu lacrimi amare şi nimeni nu-i izbăveşte, plâng 
amarnic, dar nimeni nu-i jeleşte; oftează din adâncul inimii, dar nimeni nu-i 
compătimeşte; se roagă pentru ajutor, se plâng de chinuri, dar nimeni nu-i aude. 


Gândeşte-te cum orice faptă, fiecare la timpul ei, slujeşte Domnului, Creatorului 
tău. Cugetă la prea slăvitele minuni ale lui Dumnezeu, săvârşite asupra robilor Săi 
de la începutul veacului şi îndeosebi la aceea cum Domnul, smerindu-se şi suferind 
pentru mântuirea noastră, a dat har şi a sfințit neamul omenesc şi pentru toate 
acestea, adu mulţumire Dumnezeului iubitor de oameni. 


Aminteşte-ţi de viitoarea viaţă fără de sfârşit şi de Împăraţia Cerurilor, de odihnă şi 
neînchipuita bucurie. Indeplineşte, nu lăsa rugăciunea lui lisus. 


Dacă îți vei aminti despre toate acestea şi le vei îndeplini, atunci tristeţea, lenevia 
şi moleşeala vor pieri, iar sufletul tău va învia ca din morţi cu harul lui Hristos. 


Cuvântul 3 - Induioşătoarea povaţă care curmă orice prea mărire şi trufie 
omenească şi care preface sufletul într-un izvor de lacrimi 


Dacă tu cauţi o astfel de înduioşare, atunci este foarte de folos să asculți 
următoarea învăţătură despre ieşirea sufletului. 


Acum tu, omule, te desfătezi cu frumuseţea, cu farmecul, cu slava şi-ţi petreci viaţa 
ta în podoabe deşarte, sperând să-ţi petreci viaţa aşa ceasuri, luni şi ani de-a rândul. 


O, omule! Veacul tău se apropie de sfârşit, viaţa trece, timpul încetul cu încetul se 
scurge, înfricoşatul tron al Domnului se pregăteşte, Judecătorul Cel drept se 
apropie. 


O, omule! Judecata e la uşă. Va trebui să dai răspuns. Râul de foc clocoteşte, 
pocneşte cu scântei puternice... Groaznice chinuri îi aşteaptă pe păcătoşi. 


O, omule! Munceşte, străduieşte-te, jertfeşte-te. Înainte de moarte vestitorul nu 
vine. 


Darul pe sfinţi îi aşteaptă, cununi celor drepţi se pregătesc, se deschide Împărăţia 
Cerurilor pentru suferinzi şi truditori, pe aceştia îi aşteaptă odihna nesfârşită şi 
bucuria neînchipuită. Ochiul n-a văzut, urechea n-a auzit şi inima n-a simţit ceea ce 
Dumnezeu a pregătit pentru cei ce ÎL iubesc. 


O, omule! Auzit-ai tu oare despre chinuri? De ce nu te înfiorezi şi nu te 
îngrozeşti?.. 


O, omule! Auzit-ai oare despre fericirea nesfârşită? De ce nu te jertfeşti, de ce 
pierzi viaţa în vorbe şi în deşertăciuni? Mai târziu nu vei găsi alt timp, chiar de-l 
vei căuta cu lacrimi în ochi. 


O, omule! Chiar de-ai trăi o sută sau o mie de ani pe această lume numai în 
mâncăruri şi desfătări, când va veni groaznicul ceas al morţu, ţi se va părea că viaţa 
a trecut ca o zi, iar toate desfătările şi podoabele vor pieri fără urmă, ca şi o floare 
ce se ofileşte degrabă. 


O, omule! Ca o zi este naşterea, tinereţea şi bătrâneţea ta. Şi după aceasta vine pe 
neaşteptate sfârşitul vieţii tale. 


O, omule. Aminteşte-ţi, unde sunt buneii şi străbuneii tăi, unde-i tatăl tău, mama şi 
fraţii; unde sunt rudele şi prietenii tăi dragi? Oare nu toţi s-au petrecut din viaţa 
aceasta; oare n-au vrut şi ei să trăiască pe această lume, desfătându-se în bunăstarea 
lor? Dar iată că au fost răpiți contra voinţei lor. 


Aminteşte-ţi că tu eşti humă, din humă te hrăneşti şi în humă te vei întoarce: trupul 
se va distruge şi va putrezi, mâncat de viermi, iar oasele se vor risipi ca pulberea. 


Aminteşte-ţi zilele veşnice şi anii generaţiilor trecute, câți împărați au dus-o în 
desfătări şi podoabe. Ce le-au folosit lor, plecând din această viaţă vremelnică, 
desfătările şi podoabele? Toţi s-au prefăcut în humă şi cenuşă. 


Câţi au fost pe această lume tineri, puternici, bogaţi şi viteji, în floarea tinereţii şi a 
frumuseţii, cu ce le-a fost de folos puterea, tinereţea plăcută, frumuseţea 
înfloritoare? Parcă n-a fost nimic. Mu de mii, cât nisipul mării au fost neamuri de 
oameni şi toţi s-au petrecut din această viaţă. Mulţi din ei nu au putut da nici un 
răspuns în ceasul de pe urmă, pentru că pe neaşteptate, în picioare sau şezând, au 
fost răpiți de moarte; unii mâncând şi bând şi-au dat duhul, unii au murit subit în 
drum; alţii, culcându-se în aşternutul lor să-şi odihnească trupul cu un somn scurt, 
au adormit pe veci; unii din ei în ceasul din urmă au suferit chinuri mari, înfricoşări 
groaznice, încât numai o închipuire despre ele ne poate îngrozi. 


Vai! Cum plânge sufletul în preajma morții, îşi ridică privirile spre îngeri, întinde 
mâinile către oameni, se roagă cu jale, dar nu primeşte ajutor; într-adevăr 
deşertăciune omenească! Pentru toţi este îngrozitor când sufletul se desparte forțat 
de trup; sufletul cu plânset iese, iar trupul este înmormântat; atunci speranţa la cele 
deşarte, farmecul, slava şi desfătarea pământească se prefac în nimic. 


Of, of! Amar, amar! Mare plânset şi bocet, suspin şi durere este despărțirea 
sufletului. Scurt este drumul pe care îl trecem cu trupul; fum, abur, cenuşă, pul- 
bere, duhoare este viaţa aceasta; ca fumul în văzduh, împrăştiindu-se; ca floarea 
ierbii, ofilindu-se şi scuturându-se, ca fuga calului, ca apa, curgând repede, ca 
negura, ridicându-se de pe faţa pământului şi ca roua dimineţii dispărând sau ca 
pasărea zburând - astfel trece viaţa lumii acesteia; sau ca vântul în zbor, aşa trece 
pe alături timpul şi se sfârşesc zilele vieţii noastre. 


Mai bine să rabzi şi să îndrăgeşti pe această lume suferinţele grele şi aspre, decât o 
mie de ani de bucurie şi linişte să schimbi pe o zi din viitor. Căci scurtă este calea 
vieţii pământeşti; pentru puţin timp apare şi repede trece. Cu adevărat dulceaţa, 
frumuseţea şi slava din această lume este deşertăciune şi putregai. Totul trece ca 
umbra schimbătoare şi suntem pe această lume ca în somn, acum omul este, puţin 
mai târziu pleacă. Astăzi e cu noi, iar dimineaţa este aşezat în sicriu. 


Of, of! Amar, amar! Cu adevărat zadarnic se zbate orice pământean. Toţi ne vom 
schimba, toți vom muri: împărații şi cnejii, judecătorii şi puternicii, bogaţii şi 
săracii şi toată făptura, omenească: astăzi cu e1 se bucură şi se veseleşte vreun om 
oarecare, iar dimineaţa este de plâns şi bocit. 


O, omule! Vino la sicriu şi priveşte la mortul ce zace în el: nu e slăvit, nu e arătos, 
nu e frumos; cum se umflă şi răspândește duhoare; trupul putrezeşte şi-l mănâncă 
viermii, oasele se golesc şi totul se descompune. 


Of, Of! Amar, amar! Suflete păcătos, groaznică privelişte. Amar, amar! Înzestrat 
cu simţiri trupeşti, creat cu înţelepciune, nu ai deloc strălucire, înfăţişare şi frumu- 
seţe. Unde a dispărut frumuseţea ta trupească şi tinereţea minunată? Unde e faţa ta 
zâmbitoare, unde-s ochii tăi frumoşi şi luminoşi, unde-i graiul tău oratoric, unde ţi- 
i suflarea, vocea dulce, fină şi gingaşă? Unde ţi-i elocvenţa înţelepciunii, mersul 
mândru, visele şi dorinţele şi grija lumească? Toate au dispărut şi sunt mâncate de 
viermi: iată unii ies din gură şi nări, alţii din ochi şi urechi, şi toţi sunt respingători 
ŞI mârşavl. 


Of, of! Privind la rămăşiţele trupeşti din sicriu să ne întrebăm în sine: cine e rege, 
bogat ori cerşetor? Cine-i domnitor ori supus? Cine-i slăvit ori necunoscut? Cine-i 
înţelept ori neînţelept? Unde-i frumuseţea şi desfătarea lumii acestea? Unde-i 
puterea şi înţelepciunea acestui veac? Unde-s visele şi farmecele trecătoare? Unde- 
i bogăţia trecătoare şi deşartă? Unde-s podoabele de argint şi de aur? Unde-i 
mulţimea robilor? Unde-i stăpânirea acestui veac deşert? Nimic din toate acestea n- 
a rămas. Omul este lipsit de toate. 


Of, of! Amar, amar! Cu adevărat zădarnic se zbate orice pământean - mă uit la tine 
în sicriu şi mă îngrozesc de chipul tău; mă uit la tine şi mă cutremur şi vărs lacrimi 
din inimă. 


Of, of! Moarte crudă şi nemiloasă! Cine poate scăpa de tine? Tu seceri neamul 
omenesc ca pe grâul necopt. 


Astfel, fraților, înțelegând scurtimea vieţii noastre şi deşertăciunea acestui veac, să 
ne pregătim de ceasul morţii, lăsând grijile lumeşti nefolositoare; fiindcă nu vei lua 
cu tine după moarte nici bogăţie, nici slavă, nici desfătări şi nimic din toate acestea 
nu vom lua cu noi în mormânt, numai faptele bune vor merge cu noi şi ne vor 
apăra şi vor rămâne cu noi; căci goi ne-am născut şi tot goi vom pleca. 


Și astfel, auzind toate acestea, noi trebuie nu numai să stăm tăcuţi în chilie, să 
punem frâu la limbă, să ne îngrijim de sufletele noastre şi să plângem la rugăciune 
pentru păcatele noastre, dar chiar şi sub pământ să ne ascundem, să plângem cât 
suntem vii pentru păcatele noastre şi să trăim murind în jertfă pentru Dumnezeu. 


Ştiind despre apropiata noastră moarte, trebuie să ne istovim trupul nostru pieritor 
încă înainte de moarte, căci el şi după moarte trebuie să rămână pieritor, până când 
Domnul Dumnezeu ne va învia din morţi în ultima zi şi ne va dărui viaţă veşnică şi 
împărăție fără de sfârşit în veac. Amin. 


Cuvântul 4 - Despre harul lui Dumnezeu 


Întrebare: Cum poate să înţeleagă omul, dacă a dobândit harul desăvârşit ori 
nu? 

Răspuns: Unde este harul - izvorul vieţii, acolo din inimă izvorăsc fapte bune; 
când Duhul Sfânt pogoară, atunci orice muncă devine mai uşoară şi rugăciunea 
neîncetat iese din inimă şi ochii lăcrimează fără încetare şi orice cugetare este 
trează şi curată, fiindcă Duhul Sfânt lucrează atunci în om. 


Dar cine se lasă pradă patimilor, la acela patimile se înmulţesc şi când prin ele cel 
viclean pune stăpânire pe om, atunci în sufletul lui se face întuneric beznă şi 
povară. 


Întrebare: Cine este sfânt (adică are calităţile sus-numite ale harului desăvârşit)? 
Răspuns: Acela care fără prihană a păstrat şi a îndeplinit poruncile, care a biruit 
patimile şi a renunţat la orice desfătare. 


Dar cine a renunţat ia desfătări? Acela care a respins pe deplin iubirea de sine în 
toate aspectele ei; care s-a urât pe sine în veacul acesta scurt pentru Împărăţia 
Cerului şi viaţa veşnică; care a dobândit credinţă neclintită, nădejde puternică şi 
neîndoielnică la Dumnezeu, în toate chinurile şi nevoile. Acela într-adevăr este 
sfânt şi nestăpânit de patimi. 


Cuvântul 5 - Despre simţirile sufleteşti şi trupeşti şi despre virtuțile care se 
nasc una de la alta 


Când Dumnezeu l-a creat pe om, dragostea Lui faţă de neamul omenesc s-a arătat 
nemărginită şi nemăsurată: căci Dumnezeu l-a înzestrat pe om cu simţiri sufleteşti 
şi trupeşti. 


Simţirile sufleteşti ori puterile lui sunt: 
— mintea, 
— rațiunea, 
— cuvântul, 
—  visarea, 


— imaginaţia, 
—  simțirea (inimii). 


Simţirile trupeşti sunt următoarele: 
— vederea, 
— mirosul, 
— auzul, 
— gustul, 
—  pipăitul. 


Cu ajutorul unora şi altora noi săvârşim virtuțile sufleteşti şi trupeşti. Domnul 
nostru lisus Hristos a dorit să se scrie cărți, ca omul cu ajutorul lor să gândească şi 
să cunoască frica de Dumnezeu - începutul înţelepciunii duhovniceşti. 


Frica de Dumnezeu dă naştere credinţei; 

credinţa dă naştere nădejdii; 

nădejdea - dragostei faţă de Dumnezeu şi de oameni; 

dragostea - răbdării şi multor altor virtuţi; 

ascultarea - speranţei. 

Speranţa - postului; 

postul - curăţeniei şi tăcerii; 

tăcerea naşte cumpătarea, rugăciunea, lacrimile, privegherea, plânsul, tăria 
sufletească şi multe altele şi curmă orice vorbire de rău. Plânsul duce la 
nezgârcenie, iar nezgârcenia naşte adevărul şi curmă orice ceartă; rugă- 
ciunea dă naştere chibzuinţei, cumpătării minţii, lacrimilor, bucuriei, 
smereniei inimii, blândeţei, smerenia dă naştere înţelepciunii smerite şi 
singurătăţii; înţelepciunea smerită curmă mândria, trufia şi contribuie la 
creşterea fructului duhovnicesc. 


n, ia a Me PR PL Mi a 


Aceste calități nimicesc toate patimile sufleteşti şi trupeşti şi încetul cu încetul se 
înmulţeşte harul. Aceste virtuţi sunt necesare pentru acei cu trupul sănătos şi 
stăpâniţi de patimi trupeşti. 


Cuvântul 6 - Despre virtuțile mari şi cele începătoare. Cine va îndeplini aceste 
virtuţi, aceluia şi altele i se vor supune. Despre credinţă 


Prima virtute este credinţa, căci cu credinţă şi munţii se pot muta din loc şi totul 
ce vrei poţi dobândi, a spus Dumrezeu. Oricine se întăreşte în toate faptele sale 


slăvite şi minunate anume prin credinţă. De voinţa noastră depinde slăbirea sau 
întărirea credinţei. 


Cuvântul 7 - Despre dragoste 


A doua virtute este (OOOGOGROOOINIOOOOTIODII NOE ȘINCAINOO III, Dra- 


gostea cuprinde şi uneşte la un loc toate virtuțile. Numai prin dragoste sunt 
îndeplinite poruncile şi se duce o viaţă bineplăcută lui Dumnezeu. 


Dragostea constă în aceea ca să-ţi jertfeşti sufletul pentru aproapele tău şi să nu 
faci altuia ceea ce nu-ţi doreşti ţie. Din dragoste Fiul lui Dumnezeu s-a făcut om. 
Cine trăieşte în dragoste - în Dumnezeu trăieşte. 


Unde este dragoste, acolo este Dumnezeu. 
Cuvântul 8 - Despre post 


A treia virtute este bol. Postim atunci când mâncăm puţin o dată pe zi, ca să te 
scoli încă flămând de la masă; hrana să fie pâinea şi sarea, iar băutura - apa din 
IZVOr. 


Aceasta-1 calea cea mai desăvârşită pentru primirea hranei. Mulţi s-au mântuit pe 
această cale - aşa au spus Sfinţii Părinţi. 


Omul nu întotdeauna poate să se abţină de la hrană timp de o zi, două, trei, patru, 
cinci zile, o săptămână, dar întotdeauna poate să mănânce în fiecare zi numai 
pâinea şi să bea apă. Sculându-te de la masă, trebuie să fii puţin flămând ca trupul 
să fie supus sufletului, să fie capabil de muncă şi să fie simţitor la activităţi 
înțelepte şi atunci patimile trupeşti vor fi biruite. 


Postul nu poate nimici patimile trupeşti în aşa măsură cum le nimiceşte hrana 
săracă. 


Unii postesc un timp anumit, iar apoi se dedau la mâncăruri plăcute, căci mulţi 
încep postul şi alte nevoinţe grele peste puterile lor, iar apoi slăbesc din cauza 
necumpătării şi încep să caute mâncăruri gustoase şi odihnă pentru întărirea 
trupului. A proceda astfel înseamnă să creezi ceva, iar apoi să distrugi, întrucât 
trupul din cauza lipsurilor din vremea postului este împins către plăceri şi mân- 
gâieri, iar plăcerile stârnesc patimi. 


lar dacă cineva consumă puţină hrană în fiecare zi, atunci el capătă un mare folos. 
Insă cantitatea hranei trebuie să fie numai în măsura cât să-ţi întăreşti puterile. Un 
asemenea om poate săvârşi orice lucru duhovnicesc. 


Nevoinţa cumpătată nu are preţ. Căci unii dintre nevoitori întrebuinţau hrană cu 
măsură şi aveau măsură în toate - în nevoinţe, în necesităţile trupeşti, în obiectele 
de cult şi orice lucru îl foloseau la timpul său şi după un anumit statut cumpătat. 


De aceea Sfinţii Părinţi nu recomandă să începi un post peste puteri, ca să nu 
ajungi la slăbiciune. a-ţi drept regulă să mănânci în fiecare zi, astfel te poţi mai 
lesne abține; iar dacă cineva posteşte mai mult, atunci cum te poţi abţine de la 
ghiftuire şi îmbuibare? Nicicum. Un astfel de început necumpătat are loc ori din 
cauza trufiei, ori din cauza nechibzuinţei; iar abţinerea este una din virtuţi care 
contribuie la înfrânarea trupului. 


Foamea şi setea sunt date omului pentru curățirea trupului, apărarea lui de la 
gândurile rele şi patimile de curvie; iar mâncând puţin în fiecare zi este o cale spre 
desăvârşire, după cum spun unii. 


Nicidecum nu se va înjosi moraliceşte şi nu-şi va dăuna sufletului acela care 
mănâncă zilnic la o oră anumită, pe aceştia îi laudă Sfântul Teodor Studitul în 
învăţătura la cinci zile din prima săptămână a Postului mare, aducând drept 
confirmare cuvintele Sfinţilor Părinți purtători de Dumnezeu şi ale Domnului 
Însuşi. Aşa trebuie să procedăm şi noi. Domnul a îndurat post îndelungat, de 
asemenea Moise şi Ilie, dar o singură dată. Şi alţii câte o dată, cerând câte ceva de 
la Creator, posteau un anumit timp, dar în conformitate cu legile naturii şi cu 
învăţătura Sfintei Scripturi. 


Din faptele sfinților, din viaţa Mântuitorului nostru şi din pravilele vieților celor 
care au trăit cuvios se vede cât de frumos şi de folos este să fii pregătit şi să te afli 
în nevoinţă, muncă şi răbdare; însă nu trebuie să te istoveşti peste măsură cu un 
post necumpătat şi să faci trupul neputincios. 


Dacă trupul se înfierbântă în timpul tinereţii, atunci trebuie să te abții de la multe; 
dar dacă trupul este neputincios, trebuie să primeşti hrană îndeajuns fără a te uita la 
alți asceţi. Uită-te şi chibzuieşte după puterile tale, cât poţi duce; propria conştiinţă 
este măsura şi învățătorul intern pentru fiecare. Este cu neputinţă ca toţi să aibă 
aceeaşi nevoinţă; fiindcă unii sunt puternici, iar alții neputincioşi; unii sunt ca 
fierul, alţii ca aramă, iar alții ca ceară. Astfel, cunoscându-ţi bine măsura ta, 


întrebuinţează hrana o dată pe zi, afară de sâmbătă, duminică şi sărbătorile dom- 
neșşti. 


Postul moderat şi cumpătat este bază şi capul tuturor virtuţilor. Cum lupţi cu leul şi 
cu groaznicul şarpe, aşa trebuie să lupţi cu duşmanul în neputinţa trupească şi 
sărăcia sufletească. Dacă cineva vrea să aibă mintea trează de la gânduri murdare, 
trebuie să-şi curețe trupul prin post. 


Este cu neputinţă să fii preot fără a ţine post. Postul este necesar ca şi aerul. Postul, 
pătrunzând în suflet, omoară păcatul din adâncul lui. 


Cuvântul 9 - Despre înfrânare 


A patra virtute este înfrânarea - mama şi unirea tuturor virtuţilor. Dacă îţi stă- 
pâneşti pântecele, vei intra în Rai, căci înfrânarea este omorârea păcatului, 
îndepărtarea de la patimi, începutul vieţii duhovniceşti şi apărătorul celor veşnice. 
Din contră, îmbuibarea îl lipseşte pe om de darul duhovnicesc, fiindcă săturarea 
pântecelui îl înclină spre somn şi porneşte în el gânduri mârşave şi el nu poate 
priveghea nici în citire, nici în lucrul mâinilor şi nu poate săvârşi nici o faptă bună. 
Pâinea şi apa caldă alină setea şi foamea. Fără apă caldă se usucă stomacul şi se 
îngreuează scaunul celui care posteşte; iar pâinea sau pesmeţii înmuiaţi în apă 
fiartă precum şi făina de ovăz, orz ori secară sau chiseliță se mistuie cu uşurinţă; 
ultima îndeosebi se recomandă la sărbători ori vecerii. 


Sunt patru trepte în consumarea hranei: 
=> postul, 
= înfrânarea, 
= îndestularea şi 
= saturația. 


Cine îşi va stăpâni pântecele îşi va păstra Raiul, iar cine nu-l va stăpâni, aceia va fi 
pradă morţii, hpsindu-se de toate virtuțile şi va fi batjocorit. 


Cuvântul 10 - Despre veghe 
A cincea virtute este Vesa. Călugării începători trebuie să vegheze o jumătate de 


noapte, iar a doua jumătate a nopţii până dimineaţă să doarmă, adică şase ore să 
vegheze şi şase ori cinci ore să doarmă. Pentru cei mijlocii măsura este de patru 


sau trei ore de somn şi opt de veghe. Pentru cei desăvârşiţi însă - o oră de somn, iar 
restul nopţii să vegheze cu atenţie. In timpul zilei toți trebuie să doarmă o oră. 


Veghea cu judecată curăţă mintea de gânduri împrăştiate, o face uşoară şi o îndrea- 
ptă spre rugăciune. După cum ochii simţitori luminează trupul şi toate membrele 
lui, astfel atenţia neadormită şi veghea luminează sufletul cu vedere duhov- 
nicească, fiindcă aminteşte omului despre nespusele bunuri pe care le-a pregătit 
Domnul celor ce-L iubesc, arată suferinţele veşnice, pregătite păcătoşilor; şi omul 
care veghează se minunează întotdeauna de Creator, de schimbul zilei cu noaptea, 
de faptul cum luminează soarele, luna şi stelele; de faptul cum se schimbă gerul, 
zăpada, arşiţa, tunetul, ploaia, amintindu-i omului despre viaţa trecătoare a vea- 
cului acesta, despre sfârşitul prin moarte şi-l face să verse lacrimi multe şi ca un 
paznic pe loc ridicat, arată clar ochiului duhovnicesc starea omului, cum trăieşte el 
- cuvios sau necuvios. Veghea cumpătată înveseleşte inima. 


Cuvântul 11 - Despre rugăciunea lui lisus 


A şasea virtute este Rugăciunea lui lisus. Aceasta este fapta comună a oamenilor 
şi a îngerilor. Cu această rugăciune oamenii se apropie repede de viaţa îngerească. 


Rugăciunea este izvorul oricărei fapte bune şi al virtuţilor şi alungă de la om o 
mulțime de patimi. Insuşeşte-o şi sufletul tău înainte de moarte vă fi asemănător 
îngerilor. 


Rugăciunea este veselia dumnezeiască. Aceasta-i unica sabie scumpă. Nu este o 
altă armă care să nimicească mai puternic demonii; ea arde, precum focul arde 
mărăcinii. Această rugăciune ca focul aprinde pe tot omul şi aduce nespusă bucurie 
şi veselie, încât el din cauza bucuriei şi a fericirii uită despre această viaţă şi 
consideră gunoi şi cenușă totul în veacul acesta. 


Cuvântul 12 - Despre smerenie şi înţelepciunea ei 


A şaptea virtute este smerenia. Smerenia inimii mântuieşte uşor pe omul bătrân, 
bolnav, schilod, cerşetor şi necărturar; pentru smerenie i se iartă toate păcatele. 
Smerenia îl fereşte pe om de la bezna păcatului. Prin smerenie sunt distruse toate 
mrejele şi uneltirile vrăjmaşilor. Ea întăreşte viaţa duhovnicească şi o apără de la 
decădere. 

Cuvântul 13 - Despre tăcere şi liniştea deplină 


A opta virtute constă în liniştea deplină, adică îndepărtarea de la orice grijă 
lumească şi tulburare ori în tăcerea fără de răspuns în mulțime. 


Cine îşi reţine şi îşi înfrânează limba, acela îşi înfrânează şi trupul. Cine îşi stă- 
pâneşte limba, va scăpa de orice rău ce provine de la limbă. Limba este un rău 
neînfrânat. Mulţi au căzut de ascuţişul săbiei, dar mai mulţi din cauza limbilor, 
pentru că limba este sabie cu două tăişuri, care pe nesimţite înjunghie trupul şi 
sufletul vorbăreţilor în deşert din adunările deşarte. 


O, limbă, duşmanul evlaviei mele. O, limbă, pierzătorul meu şi duh satanic. Cu 
mare greutate făureşte omul lăcaşul duhovnicesc (mântuirea) iar tu, limbă, cu un 
singur cuvânt într-un ceas îl dărâmi şi-l nimiceşti. Omul înţelept urmează tăcerea. 


Cuvântul 14 - Despre nelăcomie 


A noua virtute este nelăcomia pentru lucruri şi sărăcia totală. Călugărul nelacom 


este ca vulturul ce zboară în înălțimi, nu poate fi prins în mrejele trufiei veacului 
acesta şi este de neatins. 


Să fugim, să fugim de iubirea de argint şi de alte lucruri ca de la răgetul leului, 
fiindcă ea preface blândeţea şi smerenia omului în mânie nemiloasă şi în ţinerea în 
minte a răului, iar pe om îl preface într-un animal crunt. 


Cuvântul 15 - Despre chibzuinţă 


A zecea virtute este URII DRE în orice lucru, pentru că fără chib- 


zuinţă chiar şi bunătatea duce la rău şi astfel se preface în rău. 


Fără aceste zece virtuţi arătate mai sus este cu neputinţă a te mântui. Sfinţii Părinţi 
au vorbit despre ele în diferite discursuri îndelungate; pe când aici ele au fost 
arătate pe scurt. 


Trei din aceste virtuţi: 
Y în primul rând, postul, adică înfrânarea cumpătată şi neschimbătoare, 
Y în al doilea rând, însuşirea neîntreruptă a Sfintei Scripturi cu vegherea 
cumpătată, conform conştiinţei şi puterii fiecăruia şi 
Y înal treilea rând, rugăciunea lui lisus, spusă cu atenţia minţii la cuvintele 
rugăciunii şi cu păstrarea ei în adâncul inimii 
- sunt cele mai importante. 


Aceste virtuţi sunt cele mai esențiale, ele trebuie să fie împlinite cu înţelepciune în 
faţa lui Dumnezeu şi pentru Dumnezeu fără nici o făţărnicie, linguşire şi trufie, 
altfel acela care le împlineşte nu se deosebeşte prin nimic de acela care nu le 
împlineşte. 


Mai bine să ne lepădăm de acea virtute prin care ne înălțăm cu mintea; plata se dă 
nu atât pentru trudă, cât pentru smerenie. 


Mai bine să fii păcătos şi să te pocăieşti, decât pe cale de îndreptare şi îngâmfat. 


Cuvântul 16 - Despre patimi şi vicii pierzătoare şi cum se trag unele de la 
altele 


Înainte de orice cădere în păcat demonii îndreaptă asupra omului următoarele 
patimi: 

— uitarea întunecată, 

— mânia cruntă, adică răutatea neomenească şi crudă şi 

—  neştiinţa care este ca un întuneric fără lumină. 


Aceste trei patimi merg înaintea oricărui păcat. Căci omul nu săvârşeşte nici un 
păcat înainte de a fi înclinat la vreun rău sau la uitare, sau la mânie, sau la neştiinţă. 


De la ele începe nesimţirea sufletească, adică mintea - ochiul sufletului, se întunecă 
şi cade pradă tuturor patimilor. Mai întâi de toate apare puţina credinţă. Din ea se 
naşte iubirea de sine - începutul şi sfârşitul, rădăcina şi temelia oricărui rău, ea este 
dragostea nechibzuită faţă de trupul său, când omul caută peste tot şi în toate 
lucrurile numai folos pentru sine. Această rădăcină rea a patimilor se dezrădă- 
cinează prin dragoste şi voinţă şi prin renunţarea la voinţa proprie. 


Iubirea de sine dă naştere nemilostivirii şi iubirii de argint, adică nesăturării 
pântecelui, care de asemenea este pricina la tot răul. 


Din cauza acestor două patimi - iubirea de sine şi iubirea de argint - au loc diferite 
nenorociri şi lacrimi crunte. Atât la mireni, cât şi la călugări iubirea de argint dă 
naştere la trufie, prin care demonii au căzut de la sfânta slavă şi au fost aruncaţi din 
cer. Trufia naşte iubirea de slavă de care s-a ademenit Adam, dorind să devină 


Dumnezeu şi nedevenind, prin aceasta aducând suferinţe şi blestem asupra între- 
gului neam omenesc. 


lubirea de slavă dă naştere la iubirea de plăceri din cauza căreia Adam a căzut şi a 
fost izgonit din Rai. 


* Iubirea de plăceri dă naştere lăcomiei pântecului şi diferitelor desfrânări. 

+ Desfrânarea dă naştere mâniei, care stinge căldura inimii şi este 
pierzătoare pentru orice virtute. 

** Mânia dă naştere ţinerii în minte a răului - răcirea căldurii duhovniceşti. 

** Ţinerea în minte a răului dă naştere la hula răutăcioasă asupra fratelui tău. 

** lula dă naştere tristeţei, care macină ca rugină pe om. 

** Tristeţea dă naştere la obrăznicia neruşinată. 

** Obrăznicia dă naştere trufiei, care se făleşte cu virtuţi şi prin aceasta oste- 
nelile sunt lipsite de răsplată. 

* Trufia dă naştere pălăvrăgelii necumpătate. 

** Pălăvrăgeala necumpătată dă naştere vorbirii deşarte. 

* Mâhnirea dă naştere visului întunecat. 


Dacă cineva va învinge aceste patimi, atunci şi altele i se vor supune şi anume: 
spaima, groaza, invidia (pizma), ura, fățărnicia, linguşirea, neascultarea, necre- 
dinţa, cămătăria, pasiunea, iubirea de obiecte, laşitatea, răutatea, înfumurarea, 
iubirea de stăpânire, slugărnicia, grosolănia, râsul, decăderea deplină şi pieirea prin 
disperare. 


In aşa stare omul singur se înjunghie, necunoscând iubirea de oameni şi mila lui 
Dumnezeu, căci Domnul a venit să mântuiască pe păcătoşi şi nu este pe pământ un 
astfel de păcat, care să nu fie iertat. 


Următoarele şapte patimi: 
e iubirea de sine, 
iubirea de argint, 
mândria cu trufia, 
ținerea în minte a răului, 
osândirea, 
înfumurarea, 
disperarea este sfârşitul tuturor patimilor. 


Cine nu se păzeşte şi nu se leapădă de aceste patimi, acela omoară cele zece virtuţi 
pomenite mai sus: 
Y credința, 
Y dragostea, 
Y postul, 
înfrânarea, 
vegherea, 
rugăciunea, 
smerenia, 
liniştea şi tăcerea, 
nelăcomia şi chibzuinţa 


Că 


şi totodată dăunează toate celelalte virtuţi. 


Dacă cineva are din aceste patimi principale atunci el nu va reuşi nimic, chiar dacă 
s-ar lupta împotriva altor patimi, chiar dacă ar săvârşi vreo faptă bună sau chiar 
dacă şi-ar vărsa sângele pentru Hristos, rugăciunea acestuia nu este plăcută lui 
Dumnezeu. 


Să ne izbăvească Domnul Dumnezeu cu harul Său de orice năpastă şi patimă în ve- 
cil vecilor. Amin. 


Cuvântul 17 - Despre patimile trupeşti. De unde provin şi cum sunt învinse 


Pofta trupească apare la om: ori din mediul călduros ori din hrana abundentă şi din 
somnul peste măsură, ori din acţiunea satanei, ori din osândirea altora şi din trufia 
proprie, ori din frumuseţea trupului, ori din convorbiri deşerte, ori din cochetărie 
exagerată şi din nepăzirea ochilor. 


Dacă te copleşesc gânduri desfrânate şi visuri de noapte ori de zi, ori aprinderea 
trupului, apoi cu nimic nu te poţi izbăvi de ele, derit prin post, înfrânare şi rugă- 


ciune cu lacrimi la vegherea de noapte. 


Când cineva va simţi istovirea puterilor sufleteşti şi trupeşti, acela se va izbăvi în 
curând de patimi. 


Cuvântul 18 - Despre aceea ca întotdeauna să fim cu luare aminte 


In fiecare seară trebuie să ne cercetăm cum am petrecut ziua şi în fiecare dimineaţă 
iarăşi să ne întrebăm, cum am petrecut noaptea. Şi aceasta trebuie să facem nu 


numai uneori, dar întotdeauna, în orice loc trebuie să ne dăm seama despre orice 
lucru şi să ne gândim la virtuţi şi patimi, să ne gândim la ce etapă a vieţii ne aflăm 
- la începutul, la mijlocul ori la sfârşitul ei. Merităm noi oare plată pentru faptele 
săvârşite ori numai muncim, dar plată nu avem? 


Când păcătuim cu ceva, atunci să completăm neajunsurile virtuţii prin lacrimi şi 
plânset. Noi nu ne desăvârşim şi suntem săraci în har din cauză că nu ştim în ce 
constă începutul, mijlocul şi perfecțiunea virtuţilor, din ce motive secătuieşte 
virtutea, că la orice virtute se adaugă viciul trufiei, care lucrează împotriva ei. Fără 
a şti aceasta, noi ne trudim în zadar. 


Deşi virtuțile sunt numite sufleteşti, prin ele suferă şi se întăreşte şi trupul. Patimile 
însă sunt de altă natură: unele se numesc sufleteşti, fiindcă cu ele se desfată şi pe 
ele le iubeşte doar sufletul în afară de trup; altele se numesc trupeşti, pentru că în 
ele se dezmiardă şi se îngrașă trupul. Cu alte cuvinte, atât în primele, cât şi în cele 
din urmă, sufletul şi trupul nu se simt unul pe altul. 


Cu vântul 19 - Scurtă predică despre toate patimile sufleteşti şi trupeşti 


Mai înainte de toate casa împărătească trebuie eliberată de orice necurăţenie şi 
împodobită cu toate frumuseţile şi numai atunci poate intra împăratul în ea. 


La fel trebuie curățit şi pământul inimii şi stârpiţi mărăcinii păcatului, adică 
lucrurile pătimaşe; trebuie de înmuiat inima cu suferinţe şi strâmtorări, de semănat 
în ea seminţa virtuţilor, de udat cu lacrimi. Şi numai atunci va lua naştere fructul 
fără patimi şi viaţa veşnică. Căci nu pogoară Duhul Sfânt până când omul nu se va 
curăţi de patimile sufleteşti şi trupeşti. 


În om se poate sălăşlui ori Duhul Sfânt ori patimile; unde este Duhul Sfânt, acolo 
patimile nu se apropie, iar unde sunt patimi, acolo nu vine Duhul Sfânt, ci numai 
cel viclean. 


Înainte de toate trebuie de alungat iubirea de sine care se manifestă în toate aspec- 
tele dorinţei de obiecte a lumii acesteia şi de nimicit pe sine în toate felurile de 
pocăinţe - în gând, în lucru, în cuvânt, în hrană, în îmbrăcăminte, în condiţiile 
casnice şi în starea interioară. Trebuie să ne smerim şi să ne osândim. 


Din toate să ne alegem pentru noi aceea ce este mai rău şi în felul acesta să potolim 
patimile sufleteşti. Smerenia niciodată nu cade, fiindcă ea se află mai Jos decât 
toate. 


La fel trebuie de potolit trupul, zguduindu-l prin virtuţi şi suferinţe fără alinare, şi 
astfel vor amuţi patimile trupeşti. 


Trebuie de stăpânit şi limba ca izvorul oricărui rău şi distrugătorul bunului, astfel 
vor înceta să acţioneze toate patimile sufleteşti şi trupeşti şi astfel vor fi înfrânate. 


Omul va deveni fără patimi şi va începe să dobândească viaţă veşnică, iar vrăj- 
maşul va fi învins, fiindcă se va pomeni fără putere şi toate armele şi uneltirile lui 
vor pierde puterea. 


Cuvântul 20 - Despre seninătate (lipsa de patimi) 


Seninătatea înseamnă nu numai să te păzeşti de lucrurile pătimaşe, dar nici măcar 
să nu ai dorinţă de ele. Plin de seninătate este acela, care a învins patima în toate 
formele ei, întrucât ea forțează şi atrage omul. Cel senin se ridică mai sus de orice 
patimă, nu se tulbură pentru nimic în lumea aceasta, nu se teme de suferinţe, de 
nevoi şi de năpaste, nu se înfricoşează nici de moarte socotind-o zălog al vieţii 
veşnice. Stăpânit de sine este acela, care, suferind din partea demonilor şi a 
oamenilor vicleni, nu-i bagă în seamă şi nu-i consideră ca ceva rău, de parcă altul 
ar suferi. 


Fiind proslăvit, el nu se înalță şi, fiind insultat, nu se mânie, dar ca un copil când 
este pedepsit, plânge, şi când este mângâiat, se bucură. 


Seninătatea nu este o anumită virtute, dar un nume ce uneşte toate virtuțile. Atunci 
omul este înviat de Duhul Sfânt, pentru că fără El nu este puternic trupul 
duhovnicesc în care se sălăşluiesc virtuțile. 


Omul nu poate să se numească senin până nu s-a pogorât Duhul Sfânt asupra lui, 
până nu s-a curăţit de patimi, fiindcă până atunci el suferă. Dar când Duhul Sfânt 
coboară asupra omului, atunci El îi uşurează toate greutăţile şi suferinţele şi omul 
fără trudă învinge în toate. 


Dumnezeului nostru slavă în veci. Amin. 
Cuvântul 21 - Despre curăţenia inimii şi a sufletului 
Datorită vieţii mult prea grele prin nevoinţele noastre duhovniceşti noi intrăm cu 


curăţenia înţeleaptă a inimii şi a sufletului; căci prin suferințele care însoțesc 
virtuțile sufleteşti şi trupeşti, cum sunt: setea, veghea şi altele, se curăţă inima... 


Din poftele mârşave şi pătimaşe se nasc patimile trupeşti, adică desfrânarea. Pe 
când din curăţenia inimii şi din post cu rugăciune se curăță mintea de gânduri urâ- 
te şi visări. Prin curăţenia minţii sufletul se eliberează de patimile sale şi se 
luminează; din curăţenia sufletească provine viziunea minţii. Fără curăţenia inimii, 
a minţii şi a sufletului, adică fără înfrânarea de sine, demonii îndrăznesc să intre în 
noi, şi ne tulbură. Căci numai acei curaţi cu inima, cu sufletul şi cu mintea văd 
Soarele înţelept. 


Mai ales trebuie să urmăm postul şi s-o curățim de patimile sufleteşti şi trupeşti şi 
îndulcind-o, înveselind-o şi alungând gândurile mârşave şi visele minţii, să lumi- 
neze sufletul. Când astfel se va curăţi inima, mintea, sufletul şi trupul omului, 
atunci în el începe să sălăşluiască harul, pătrunderea demonului şi a patimilor se 
opreşte şi omul începe să simtă dulceaţa duhovnicească. 


Dulceaţa harului nu se va trezi în om şi el nu va vedea dumnezeiescul în sufletul 
său atâta timp, până când în el nu vor slăbi mişcările naturale din corp, care 
provoacă patimile păcătoase, până când toate simţirile trupeşti nu se vor curăţi în 
timpul vieţii, până când nu se va elibera de visuri întunecate şi urâte, iar sufletul nu 
se va izbăvi de patimi. 


Inceputul curăţeniei este în renunţarea de a gândi la păcat, iar biruinţa ei este în 
moartea trupului pentru păcat. 


» Necurăţenia inimii constă în plăcerile desfrânate ale trupului şi în ferbin- 
țeala inimii provocate de păcat, 

> necurăţenia trupului este căderea prin fapt în păcat. 

» Necurăţenia minţii constă în gândurile urâte; iar 

> necurăţenia sufletului - în patimile sufleteşti, când sufletul iubeşte peste 
măsură ceva şi se desfată cu aceasta. 


Dacă cineva se trezeşte cu trupul şi săvârşeşte unele virtuţi, dar n-are grijă de starea 
inimii, nu se ocupă sârguincios cu lucrarea gândului şi nu are grijă de neadormirea 
sufletului, atunci el este aidoma aceluia care cu o mână adună, iar cu alta risipeşte. 


Pentru că muncile trupeşti sunt doar începutul căii duhovniceşti, pe când ne- 
adormirea internă a inimii, lucrarea minţii şi starea sufletească sunt sfârşitul ei. 
Muncile trupeşti fără dispoziţia interioară şi fără atenție sunt asemănătoare cu 
frunzele uscate. Din această cauză noi nu ne desăvârşim şi nu obţinem harul, că nu 
ştim cu ce să punem început vieţii duhovniceşti, ce alcătuieşte mijlocul şi sfârşitul 


el şi în ce constă esenţa şi fundamentul virtuţilor. Până nu vom cunoaşte toate 
acestea, până atunci vom munci în van risipind totul. 


O, omule! înţelege odată cu ce se începe viaţa ascetică, de unde se nasc virtuțile şi 
prin ce intră uşor în noi patimile şi atunci repede vei căpăta luminare pentru suflet. 
Fără acest început tu parcă ai semăna în mare sămânţa care se pierde. 


Cuvântul 22 - Despre întunecarea minţii, adică despre nechibzuinţă 


Intunecarea minţii are loc din cauza patimilor: de la vorbirea multă, de la agitaţie, 
de la grija prea multă, de la scârbă, de la visări, de la mâncarea şi somnul peste 
măsură. 


De multe ori întunecarea minţii vine de la demoni, adică de la tulburarea lor, când 
ei se apropie de noi. 


Din cauza pătrunderii în noi a acestor patimi, ochiul sufletului se închide, adică 
slăbeşte vederea minţii şi ea nu mai vede nimic duhovnicesc şi nu mai judecă, 
întocmai ca şi acela, care are ochi sănătos, dar nu vede în întunericul nopţii, uneori 
se împiedică, iar alteori cade în groapă. 


Aşa şi omul, având mintea întunecată, cade în groapa diferitelor patimi: se 
întristează; visează, se dedă somnului îndelungat şi nu-şi dă seama că merge spre 
pieirea veşnică. 


Cuvântul 23 - Despre mintea trează, adică despre atenţie 


Mintea trează - gândul luminat se naşte din stăpânirea de sine, adică din curăţenie, 
post, înfrânare, tăcere în singurătate, din aflarea fără ieşire din chilie, din 
rugăciunea lui lisus, din neîntristare, din somnul cu măsură şi din lucrarea Duhului 
Sfânt, când ni se dă harul de la Dătătorul de har. Aceste virtuți curăţă mintea de 
întunecare, brutalitate, visări şi o luminează şi atunci omul devine înţelegător, 
înţelept şi vesel. 


Împrăştierea gânduriior nu poate fi oprită de nimeni cu nimic, doar prin neîncetata 
rugăciune a lui lisus, prin amintirea despre moarte, despre chinurile viitoare, prin 
amintirea şi dorinţa de viitoarele bunuri, prin cântarea atentă şi citirea în 
singurătate. 

Dar cel mai mult se curăţă mintea de întunecare, brutalitate şi visări prin rugăciune, 
post şi aflarea tăcută fără ieşire din chilie. 


Rugăciunea şi postul alungă orice gânduri păcătoase, opresc înfierbântarea 
creierului, apără mintea de revoltă, de neatenţie şi o luminează. 


Rugăciunea şi postul alungă din om duhurile necurate şi vindecă pe cei stăpâniţi de 
demoni. Când a spus Dumnezeu: „Acest neam de demoni nu iese decât numai cu 
rugăciune şi cu post” (Matei 17,21). Cu rugăciune şi post se curăţă şi mintea care 
deseori se întunecă din cauza demonilor. 


Rugăciunea şi postul sunt arma care îngrădeşte pătrunderea demonilor în noi 
Rugăciunea ca un duh plin de har ne curăţă sufletul, ne luminează mintea şi ne dă 
străduință. Rugăciunea cu inima trează este apărarea minţii. Ea stinge uitarea 
minţii, precum apa stinge focul De aceea această virtute dă naştere la cugetări 
luminate. 


Iubind această virtute, voi păcătoşilor necuviincioşi şi ticăloşi, veţi deveni sfinţi şi 
demni, voi cei neînţelepți şi nepricepuţi veţi deveni înţelepţi şi pricepuţi, voi cei 
nedrepţi, veţi deveni drepţi; mai mult ca atât, veţi deveni admiratori, purtători de 
cuvânt ai Domnului şi martori ai Tainelor dumnezeieşti prin chemarea numelui 
Domnului lisus Hristos, Fiul lui Dumnezeu. 


Mulţi din Sfinții Părinţi au spus că rugăcunea lui lisus este izvorul tuturor 
bunurilor, comoara virtuţilor. Ea repede ajută să primeşti Harul Sfântului Duh, 
salvează, clarifică ceea ce este neînțeles şi învaţă. Aşa cum omul îşi vede faţa în 
oglindă, tot aşa prin rugăciunea trează şi bună vede cu mintea toată viaţa sa şi cum 
o trăieşte - bine ori rău. 


Această rugăciune trează alungă de la om mulţimea de patimi, îl eliberează de toate 
mrejele demonilor, de gânduri, de cuvinte şi de lucruri, biruie orice dorinţă 
naturală, biruie simţurile şi scârbele, ÎI ajută şi ÎI curăţă pe om în orice ispită şi ca o 
sabie de foc pe toate le taie, căci Dumnezeu este chemat prin numele Lui, Căruia 
toți se supun. Nimic nu poate învinge răutăcioasele şi şiretele viclenii ale 
demonilor decât rugăciunea curată a lui lisus spusă cu mintea trează şi cu atenţie, 
săvârşită cu mintea curată şi cu smerenie, că un om nu poate fi ascet fără a spune 
această rugăciune, să se ridice împotriva demonilor sau să li se împotrivească. Dar 
fără îndrumător în această rugăciune, el suferind se pierde. 


Auzind sau aflând din învăţăturile Sfinţilor Părinţi această rugăciune măreaţă, dar 
neînţelegând esenţa ei, o îndeplineşte şi gândeşte neînţelept despre ea, crezând că a 
dobândit desăvârşirea şi începe să viseze cu mintea, fără ca mai întâi să o curăţe 
prin neadormire, atenţie, veghe şi în felul acesta este biruit de demoni. 


Începutul acestui lucru bun şi frumos constă în următoarele: mai întâi trebuie să 
slăbeşti patimile, să nu faci ceea ce nu este plăcut lui Dumnezeu şi să nu faci 
fratelui tău ceea ce nu-ţi place ţie; apoi să-ţi aperi inima ta de plăcerile trupeşti şi 
de aprinderea mârşavă, să aperi mintea de gânduri ca ea să ţină întotdeauna inima 
în smerenie. Din aceasta se naşte rugăciunea, care biruie şi nimiceşte o mulțime de 
patimi şi duhuri viclene, iar harul se înmulţeşte. 


După cum postul şi rugăciunea lui lisus slujesc pentru curățirea şi întărirea trezviei 
şi atenţiei, tot aşa trezvia face parte din meritul, sfinţenia şi sprijinul rugăciunii. 


Trezvia se mai numeşte curăţenia minţii, dar necurăţenia minţii înseamnă 
gânduri mârşave, iar necurăţenia inimii - aprindere şi pofte trupeşti. Inima nu 
poate fi păstrată în curăţenie fără a se mârşăvi, dacă ea nu poate fi înfrânată 
prin post. 


Este cu neputinţă de păstrat sfinţenia fără post, trupul nu se va supune sufletului 
pentru săvârşirea faptelor duhovniceşti şi chiar rugăciunea nu se înalță şi nu 
acționează, fiindcă necesitatea naturală biruie şi face ca trupul să se aprindă. De la 
aprinderea trupului apar gânduri şi se întunecă mintea: iar de la gânduri se excită şi 
se pângăreşte inima şi prin aceasta harul se îndepărtează, iar duhurile necurate au 
îndrăzneală să ne conducă atât cât vor, împing trupul la patimi şi îndreaptă mintea 
unde doresc, de parcă ar fi legat-o cu o sfoară, o ţin, ea devine incapabilă pentru 
dorinţe şi acţiuni duhovniceşti. Fără acestea demonii nu ne pot învinge. Căci cei 
vicleni mai înainte de toate se străduiesc cu orice preţ să ne întunece mintea şi după 
aceea să ne arunce în bezna păcatelor, dar noi vom ţine întotdeauna post, fiindcă 
postul curăţă trupul, hrăneşte şi întăreşte rugăciunea, o face puternică şi ea se înalță 
din gură ca para focului Unită cu postul, rugăciunea trează îi arde pe demoni astfel 
că ei nu se pot apropia de parcă ar exista un cuptor fierbinte şi nu pot să facă vreo 
scârnăvie sufletului curat. 


Cuvântul 24 - Despre rugăciunea lui lisus prin care se coboară harul şi care 
mântuieşte sufletul 


„Doamne lisuse Hristoase, Fiul lui Dumnezeu, miluieşte-mă pe mine”. Dacă 
cineva cu dorinţă şi neîncetat precum e răsuflarea din nări spune această rugăciune, 
atunci în scurt timp în el pogoară Sfânta Treime - Tatăl, Fiul şi Sfântul Duh şi 
creează în el lăcaş, şi rugăciunea cuprinde inima, iar inima cuprinde rugăciunea, şi 
omul spune ziua şi noaptea această rugăciune, şi astfel se eliberează de toate 
mrejele vrăjmaşului. 


Rugăciunea lui lisus trebuie să fie rostită în felul următor „Doamne lisuse 
Hristoase, fiul lui Dumnezeu, miluieşte-mă”. Dacă stai, şezi, mănânci, călătoreşti 
ori face altceva - rosteşte întotdeauna această rugăciune cu străduinţă îndemnându- 
te către ea, pentru că ea nimiceşte vrăjmaşii nevăzuţi precum ostaşul nimiceşte 
duşmanii cu sulița. Întipăreşte-o şi în gândul tău, nu te ruşina s-o spui orişiunde te 
vei afla, iar când limba şi gura va obosi atunci roagă-te numai în gând. De la 
rostirea îndelungată a rugăciunii cu limba se naşte rugăciunea mintală, iar de la ea - 
cea a inimii. lar când va obosi mintea de la încordarea neîncetată şi inima se va 
îmbolnăvi se poate un timp oarecare de a le alina în cântare. 


Rugăciunea lui lisus Hristos trebuie rostită în glas, nu prea tare, astfel ca singur s-o 
auzi. În timpul rugăciunii nu trebuie să ne îndepărtăm cu mintea către lucrurile 
trecătoare ale vieţii dar să ne concentrăm numai la rugăciune; pentru că rugăciunea 
nu este altceva decât îndepărtarea de la lumea văzută şi cea nevăzută. Unde se află 
trupul acolo să se afle şi mintea, care nu trebuie să gândească la altceva decât la 
rugăciune. 


Sfinţii Părinţi spun: „Dacă cineva se roagă cu gura, dar este nepăsător cu 
mintea, acela în zadar se trudeşte, pentru că Dumnezeu ascultă mintea, dar nu 
vorbirea multă; rugăciunea cu mintea nu permite Să fie în minte vreo visare ori 
gând necurat”. 


Acela care nu se deprinde cu rugăciunea lui lisus nu se poate ruga fără întrerupere. 
Dar cine se deprinde cu rugăciunea lui lisus şi această rugăciune se uneşte cu 
inima, atunci ea va curge ca un izvor oriunde, oricând şi în orice împrejurări, 
întotdeauna va trezi omul care veghează şi care doarme. Când trupul doarme, chiar 
şi atunci ea se trezeşte, izvorând din interior şi niciodată neterminându-se. 


De aceea mare este această rugăciune, care nu este lăsată niciodată fiindcă cu ea 
sufletul nu doarme, chiar dacă gura oboseşte şi trupul doarme. 


Când înfăptuieşti cu acuratețe vreun lucru de neamânat ori când gândurile 
supraîncarcă mintea sau biruie somnul, atunci trebuie să te rogi cu osârdie, cu gura 
şi limba, ca mintea să audă glasul; iar când mintea este curată de gânduri, atunci 
poţi să te rogi numai cu mintea. Această cale a rugăciunii duce mai repede spre 
mântuire, decât cea a psalmilor, canoanelor ori rugăciunilor obişnuite pentru 
cărturari. 


Precum este bărbatul desăvârşit pe lângă un adolescent, tot aşa şi această rugăciune 
este pe lângă cuvintele scrise de cărturar, adică pe lângă o rugăciune, scrisă în mod 
artificial. 


Rugăciunea cu mintea şi din inimă este pentru acei propăşiţi; pentru cei mijlocii 
este cântarea, adică obişnuita cântare bisericească, iar pentru începători este nevoie 
de ascultare şi trudă. 


Această rugăciune cere trezvie, înfrânare, îndepărtarea de lume, calmul sufletesc şi 
lipsirea de griji. Astfel creşte şi se întăreşte rugăciunea adevărată. Dacă cineva nu 
va îndeplini aceste cerinţe, acela nu va putea păstra rugăciunea neîntreruptă. 


Cuvântul 25 - Despre aceea ca niciodată să nu avem grijă de nimic 


Toate necazurile şi nevoile ni le provoacă demonii. Ei ne aduc cu vicleşug diferite 
griji şi ne întind felurite mreje pentru ca să îndepărteze mintea noastră de la 
rugăciune, adică se străduiesc să ne facă mintea trândavă, ca să nu ne gândim la 
mântuire, s-o abată de la dragostea faţă de Dumnezeu. Dacă ar putea, ar da toată 
împărăția şi bogăția lumii numai ca prin griji să ne abată mintea de la dragostea 
pentru Dumnezeu, adică de la rugăciunea necontenită. lar noi vom ţine seama de 
lucrul acesta şi nu vom lăsa dulceaţa rugăciunii. Toată nădejdea o vom avea în 
Dumnezeu, El va împlini toate nevoile noastre. Să dăm uitării toate faptele lumeşti 
şi să nu avem grijă de nimic în veacul acesta, fiindcă grijile lumi acesteia leagă 
mâinile şi picioarele monahului şi îl atrag fără să vrea spre a iubi această lume; 
întocmai cum apa stinge focul, aşa şi grijile lumeşti sting dragostea faţă de 
Dumnezeu. De aceea să fim cu luare aminte şi întotdeauna sârguincioşi în 
dragostea pentru Dumnezeu şi Domnul va purta grijă de nevoile noastre; atunci va 
apărea şi izvorul lacrimilor din această rugăciune. 


Dacă ne vom îndepărta de tulburarea şi neliniştea lumească, atunci prin luarea 
aminte şi păzirea sufletească rugăciunea va deveni dulce şi lacrimile vor curge de 
la sine; nu cu forţa le vei stoarce, dar cu bucurie. 


Dacă cineva doreşte în timpul rugăciunii de mai sus să se pătrundă de iubire 
fierbinte către Dumnezeu încă până la ieşirea sufletului său - să trăiască prin 
jertfire şi în sărăcie şi să poarte pe trupul său moartea lui lisus; să fie întotdeauna 
mort cu trupul şi în toate zilele vieţii sale să muncească fără tulburare numai pentru 
Dumnezeu. 


Începutul şi sfârşitul la toate acestea este în curmarea tuturor patimilor şi plăcerilor 
trupeşti, a toată grija şi deşertăciunea acestei lumi. Îndepărtează-te de oameni, de 
vorbe şi de tulburări, petrecându-ți viața ca pasărea, fără să te îngrijeşti de 
deşertăciuni. Totul va rămâne pe pământ fiindcă noi trăim în ospeţie, după cum a 
spus apostolul: cetatea noastră este în ceruri (Filipeni 3, 20). 


Să te îngrijeşti numai de suflet şi în toate nevoile să nădăjduieşti numai în 
Dumnezeu; nicăieri, niciodată, la nici o nevoie nu-l lasă Dumnezeu pe acela, care 
fără şovăire nădăjduieşte în EI pe deplin şi care lucrează din toată inima cu 
dragoste pentru El. Dacă vei trăi cu nădejde în Dumnezeu măcar o zi şi aşa vei 
muri, apoi aceasta este mai bine decât să trăieşti mulți ani în făţărnicie; nicăieri nu 
este scris, ca cei ce nădăjduiesc în Dumnezeu să fie părăsiţi. Pentru că este cu 
neputinţă să te mântuieşti fără ca să te dezlipeşti cu mintea de la deşertăciuni şi 
diferite griji şi să o aduni într-un loc. 


Mintea poate fi îndreptată ori la Dumnezeu ori la grijile deşarte. Orice gând şi grijă 
care este înainte de vreme şi care sustrage mintea noastră de la rugăciuni, provine 
de la demoni. 


Acela care vrea să se mântuiască şi să fie plăcut lui Dumnezeu, trebuie să se lase 
de tot ceea ce este lumesc şi să trăiască asemenea păsării; să-şi aleagă un loc aparte 
potrivit şi să trăiască în singurătate ori cu fiul său duhovnicesc, să suporte 
neajunsuri în necesitățile trupeşti - mâncare, îmbrăcăminte şi obiecte; sufletul se 
smereşte şi se umileşte în neajunsuri, iar mintea se înalță. Când omul nu are nimic 
la sine, atunci rabdă mai uşor cu trupul, se bucură cu sufletul de viitoarea răsplată. 


Unde este îndestulare în toate necesitățile în mijlocul multor fraţi, acolo este cu 
neputinţă să-ţi păstrezi mintea netulburată, pentru că se cere ascultare, dezicerea de 
propria voinţă şi îndeplinirea a tot ce ţi se porunceşte. 


Cuvântul 26 - Despre rugăciunea neîncetată 


Ce trebuie să facem ca mintea să fie îndreptată tot timpul căttre Dumnezeu? Dacă 
nu vom dobândi următoarele trei virtuţi: dragostea față de Dumnezeu şi oameni, 
înfrânarea şi rugăciunea lui lisus - atunci mintea noastră nu poate fi îndreptată în 
întregime către Dumnezeu; fiindcă dragostea potoleşte mânia, înfrânarea slăbeşte 
dorinţele trupeşti, iar rugăciunea păzeşte mintea de gînduri şi izgoneşte orice ură şi 
trufie. Fii, deci, întotdeauna preocupat de Dumnezeu, pentru că Dumnezeu te va 
învăţa şi-ţi va arăta prin Sfântul Duh cele de sus - cele cereşti şi cele de jos - cele 
pământeşti. Amin. 


Cuvântul 27 - Patru virtuţi de legătură 


Temelia harului constă în următoarele: să stai în chilia ta, să dobândeşti rugăciunea 
neîncetată, înfrânându-ţi pântecele şi limba. 


Cel ce nu se îngrijeşte de aceste patru virtuţi trebuie să ştie, că astfel le omoară nu 
numai pe acestea, dar distruge şi fundamentul tuturor virtuţilor, curăță calea 
patimilor şi prăpastia tulburărilor. 


Chilia pentru monah este ca şi sicriul pentru mort mortul niciodată nu se mişcă, aşa 
şi călugărul, aflându-se în chilia sa, niciodată nu va păcătui fiind scutit de trei 
motive care duc spre păcat văzul, auzul şi vorbirea; în el sălăşluieşte numai 
Dumnezeu şi faptele bune. Rugăciunea ne abate de la toate gândurile, astfel că 
toate în lumea aceasta sunt considerate ca pulbere şi cenuşă. Când sufletul va simţi 
dulceaţa rugăciunii, atunci viaţa încetează să coste ceva, el nu doreşte frumuseți şi 
plăceri, uită de sine şi de tot ce este pe această lume. De aceea trebuie de îndeplinit 
regula rugăciunii şi să ne îndemnăm pentru înfăptuirea rugăciunii. 


Când ne vom istovi, atunci trebuie să începem a ne ocupa cu lucrul mâinilor, ca să 
nu adormim. Dacă noaptea în timpul rugăciunii începe să ne fie somn, să avem 
pleoapele grele, atunci, cu lumina aprinsă trebuie să veghem şi să nu aplecăm 
capul, dar să privim drept la icoană. 


Abţinerea de la mâncare, adică postul şi înfrânarea, ne înviorează şi ne uşurează 
trupul pentru săvârşirea virtuţilor, cel ce se înfrânează, zboară ca şi vulturul fără a- 
şi simţi trupul. 


Înfrânarea limbii ne izbăveşte de următoarele vicii: 
clevetire, 

tulburare, 

vorbire deşartă, 

minciună, 

împietrirea inimii, 

mâhnire, 

iubire de slavă, 

laudă. 


VvVvYvYVvYvvYvvY 


Vorba multă omoară virtuțile, distruge tăcerea şi provoacă patimi fără de număr. 
Demonii se tem de cel tăcut, pentru că nu-i văd tainei inimii. Pe când vorbăreţul nu 


poate ocoli păcatul. Dacă toate faptele vieții păcătoase ar fi puse pe o parte a 
cântarului, iar tăcerea pe de altă parte, atunci am vedea, că tăcerea este mai grea. 


Vezi la câte virtuţi ajută pustnicia (sihăstria) şi înfrânarea limbii şi cât rău nimicesc 
ele. 


Începutul, tăria şi sfârşitul, rădăcina şi fundamentul vieţii tăcute a pustnicului este 
rugăciunea; iar veghea, mintea fără visuri şi fără lăcomie sunt ajutor la aceasta. 
Fără de aceasta omul rămâne pradă gândurilor, somnului, leneviei, neatenției, 
mâhnirii, istovirii şi în zadar pierde timpul. 


Afară de aceasta el are nevoie de credinţă fierbinte, nestrămutată şi nădejde în 
Dumnezeu, răbdare, statornicie întărită prin bărbăție, nepăsare față de toate lu- 
crurile, pentru că mintea fiind ocupată cu lucruri are grijă, visează şi-şi aminteşte 
de ele şi din cauza aceasta se stinge căldura inimii, dulceaţa rugădunii, fierbinţeala 
sufletească şi sârguinţa. 


Mintea în nepăsare dormitează şi uită de sine, iar omul în zadar pierde timpul, uită 
de moarte, de chinuri şi de Împărăţia Cerului, dormitează şi cu trupul, având un 
somn adânc, iar sufletul de unul singur nu poate lupta cu somnul, nu poate să 
trezească şi să ridice din somn trupul fără ajutorul minţii, adică fără veghe şi fără 
rugăciunea din inimă. 


Omul ori se întăreşte şi se desăvârşeşte ori slăbeşte şi este biruit de patimi şi 
deseori suferă din partea demonilor. 


Pentru că cine este preocupat de lucrul inimii, îşi apără mintea de gânduri rele şi 
îşi păzeşte inima; în acest om sălăşluiesc puteri sfinte, care îl ajută; dar cine 
rămâne surd la toate acestea, acela este copleşit de forţele răului. 


VIII astfel au vorbit despre acestea: „Dacă te vei afla 


liniştit în chilia ta (iar chilia te va învăţa de toate) lucrând pentru suflet, dacă vei 
fi preocupat numai de unul Dumnezeu prin veghe şi osârdie cu tot sufletul, 
mintea şi inima, dacă te vei îndepărta de toate lucrurile şi vei păstra mintea 
trează şi fără gânduri visătoare, dacă te vei înfrâna în mâncare, dacă vei 
îndeplini neîncetat şi cu sârguinţă rugăciunea lui lisus - dacă în Starea aceasta 
te vei afla în chilie atunci sufletul, inima şi mintea se vor lumina prin 
sârguinţă”. 


Tăcerea este slujirea nesustrasă şi înainte stătătoare faţă de Dumnezeu. Dacă omul 
va îndeplini toate acestea, va gusta din dulceaţa dragostei față de Dumnezeu anume 
de la rugăciunea lui lisus, atunci se va îndepărta de oameni ca un catâr sălbatic, va 
cunoaşte tăcerea pustnică şi va avea folos de la sihăstrie. 


Cuvântul 28 - Despre grija celor lăuntrice fără a ne deda grijilor de prisos, 
rugându-ne neîncetat lui Dumnezeu 


Vezi, călugăre, fii cu luare aminte la uneltirile viclenilor demoni şi fii treaz cu 
mintea. Când omul este în dispoziţie bună, cu lacrimi făcând rugăciune şi fapte 
bune, atunci viclenii demoni îi aduc aminte despre careva trebuinţe în chilie, 
spunând: „Lucrul acesta este necesar, îndeplineşte-l”. Astăzi una, mâine alta; sau: 
„Du-te şi vizitează pe fratele tău” sau „Du-te încolo şi încoace”, ori îl fac să-şi 
strângă produse de prisos şi multe altele îi propun, neliniştindu-l şi tulburându-l. 
Ei fac acest lucru ca să nu fie omul liber pentru Dumnezeu şi să nu aibă timp 
pentru plânsul cu lacrimi. 


Pe când tu, pustnicule şi ostaş al lui Hristos, trebuie să-ţi dai seama de înşelăciunile 
viclenilor demoni şi fii atent la ceea ce fac ei, ca nu cumva să te înşele. Fiindcă 
după cum este cu neputinţă să priveşti cu un ochi la cer, iar cu altul la pământ, aşa 
nu poate omul să se îngrijească şi de suflet, şi de trup. 


După cum un singur izvor nu poate vărsa apă şi dulce, şi amară, aşa nu poate omul 
şi să trudească pentru Dumnezeu şi să se îngrijească pentru trup. Nu poţi lucra şi 
pentru Mamona, şi pentru Dumnezeu, precum un rob care slujeşte la doi domni, 
nu-i poate iubi pe amândoi, deoarece pe unul îl urăşte, iar pe altul îl iubeşte. Astfel 
nu trebuie să existe pentru noi ceva veşnic în afară de Creatorul fără de moarte: Lui 
să-l lucrăm, pentru El să folosim timpul acesta puţin şi să nădăjduim la cele 
veşnice. 

De aceea Sfinţii Părinţi se îngrijeau numai de ziua de azi, iar ziua de mâine fie 
vorba de orice lucru sau trebuinţă, o lăsau în grija lui Dumnezeu, încredinţând lui 
Dumnezeu sufletul şi trupul, căci însuşi El se îngrijeşte de viaţa lor şi de orice 
trebuinţă a lor. „Aruncă spre Domnul grija ta şi EI te va hrăni” (Ps. 54, 25). Numai 
de EI să fii preocupat, fiindcă El aude ziua şi noaptea pe cei ce îl cheamă”, mai ales 
rugăciunea neîntreruptă a lor. 


Dacă noi ne îngrijim de sine, atunci Dumnezeu nu ne poartă de grijă; dacă singuri- 
ne răzbunăm, atunci Dumnezeu nu se răzbună pentru noi; dacă singuri ne 
vindecăm de boli, atunci Dumnezeu nu ne tămăduieşte. 


lar când începem să nădăjduim, lăsăm totul pentru a ne ruga, lepădăm grijile, 
atunci ne apare în minte gândul despre moarte şi venirea lui Hristos, se aprinde 
căldura inimii, se curăţă şi se luminează mintea şi sufletul nostru se îndulceşte cu 
umilinţă şi se află în frică faţă de Dumnezeu. 


Când însă ne legăm prea mult de lucrul mâinilor şi de griji, atunci totul dăm uitării; 
şi gândul despre moarte, şi venirea lui Hristos, şi căldura inimii se stinge, şi lumina 
gândului se întunecă, umilinţa şi frica de Dumnezeu se îndepărtează de suflet; se 
îndepărtează sufletul de la Dumnezeu prin lucrul mâinilor de prisos şi prin griji. De 
aceea noi trebuie să nădăjduim în Dumnezeu că EI să aibă grijă de viaţa noastră şi 
atunci viaţa noastră va fi aidoma cuvântului apostolic: „şi dacă trăim, şi dacă 
murim, ai Domnului suntem” (Rom. 14. 8), adică dacă trăim cu nădejdea la 
Dumnezeu, după cum şi Domnul a spus: „Ce crede în Mine, chiar dacă va muri, 
va trăi. Și oricine trăieşte şi crede în Mine nu va muri în veac” (loan 11, 25 - 26). 


lar dacă vom avea grijă de ziua de mâine şi de plăceri, astfel petrecând timpul 
nostru scurt, atunci când vom fi liberi pentru Dumnezeu? Este clar că ne lepădăm 
de EI, ne depărtăm de dragostea divină şi pierdem toate virtuțile şi de EI însuşi 
vom fi lepădaţi, ne vom lipsi de slava Lui şi va fi viaţa noastră în speranţă de sine 
însuşi astfel: sau trăim sau murim. Trăim pentru păcat şi murim pentru chinuri. Să 
nu ne legăm de această grijă păgubitoare, de altfel vom pierde şi bunătăţile pămân- 
teşti şi pe cele viitoare nu le vom primi. Odată şi pentru totdeauna noi ne-am 
lepădat de lucrurile şi gândurile lumești; să dăm deci uitării orice plăcere lumească, 
să nesocotim toate ispitele şi să desconsiderăm toate cele trecătoare ale lumii 
acesteia. Şi astfel să ne apropiem de Dumnezeu, să-i slujim ziua şi noaptea să ne 
lepădăm de tot ce-i în lume şi să avem viaţă de pasăre. 


O, călugăre! Oare nu înţelegi, că totul pe această lume este o nimica toată, iar tu 
totuşi porţi grija nevoilor trupeşti. Totul este trecător şi are un sfârşit, bunăstarea 
acestei lumi sau liniştea trupească este deşertăciunea deşertăciunilor. 


O, călugăre! Îţi voi da un sfat folositor - nimic nu este mai de folos pentru fiecare 
decât sufletul său; trupul nostru este ca străin, pentru că el este muritor şi trecător. 
Afară de Dumnezeu numai sufletul nostru este nemuritor. Acela care nădăjduieşte 
în Dumnezeu cu adevărat, nu poartă grijă trupului - cu ce să-l hrănească, să-l 
îmbrace, nu agoniseşte avuţie în caz de foame şi nu se teme de nimic - că poate fi 
sfâşiat de fiare ori omorât; toate acestea, după cum spun poruncile, le lasă în 
nădejdea lui Dumnezeu. Acela care nu se lasă în grija lui Dumnezeu şi în 
necesităţile trupeşti şi la orice scârbă nu va spune: „Cum va voi Dumnezeu” - acela 


nu se poate mântui. Pe când acela care suferă chinuri, încetul cu încetul se va 
bucura, când îşi va da sufletul şi după moarte, se va veseli cu o bucurie nespusă. 


Când suntem bolnavi, răniți, când ne apropiem de moarte şi murim sau suferim 
lipsuri în cele necesare şi pe nimeni nu avem să ne miluiască; şi dacă vom zice 
atunci: „Cum vrea Dumnezeu, aşa să fie cu noi” - apoi numai cu aceasta îl vom 
ruşina şi îl vom birui pe diavol, duşmanul nostru. 


În orice oră aşteaptă-ţi sfârşitul şi venirea lui Hristos şi spune: „Acum am să mă 
îngrijesc de sufletul meu, căci diseară pot să mor”; când va veni seara, gândeşte-te; 
oare nu în noaptea aceasta voi muri - sau vine moartea pe neaşteptate ori un copac 
se va răsturna peste mine, ori casa se va prăbuşi şi mă va ucide, sau răsuflarea mi 
se va opri pe neaşteptate şi întocmai ca floarea care trece mă voi veşteji şi ca iarba 
care se usucă voi muri şi voi rămâne necunoscut. Numai unul Dumnezeu ştie unde 
mă voi afla eu atunci, pentru că EI judecă pe fiecare după faptele lui, zidnd: „Locul 
lui este acolo”. Aşa gândeşte-te în fiecare zi şi nu te îngriji de nimic, ci numai de 
păcatele tale şi astfel sufletul tău se va smeri şi va plânge, iar tu te vei socoti drept 
cel mai mare păcătos şi fără de sfârşit vei vărsa lacrimi. În necesităţi, în haine, în 
tacâmuri şi lucruri fii modest şi simplu - nu pentru că nu ai cu ce cumpăra, dar 
pentru că în felul acesta sufletul se smereşte şi nu se depărtează de la Dumnezeu, 
mai pe scurt procedează aşa ca să nu te mustre conştiinţa. Acela care nu 
dispreţuieşte lucrurile, slava şi liniştea trupească şi care se mai autoîndreptăţeşte, 
nu se poate mântui. 


O, omule! Fii atent faţă de sufletul tău, pentru că ai doar unul şi o dată trăieşti şi nu 
se ştie când va veni sfârşitul, moartea, şi este de netrecut şi plină de duşmanii tăi 
calea vămilor văzduhului Nu vei avea atunci alt ajutor afară de faptele bune. Fii cu 
luare aminte ca să nu te căieşti veacuri nesfârşite. 

Roagă-te fără încetare şi-ţi petrece fiecare zi în atenție pentru mântuirea sufletului 
tău, iar dintre trebuinţele trupeşti gândeşte-te numai la cele mai necesare. 


Ai uitat, nenorocitule, făgăduinţa şi străduința de a te ruga neîncetat şi de a 
nădăjdui în Dumnezeu, ca El să-ţi poarte de grijă în toate, în mâncare, în îmbră- 
căminte şi în durere. Oare nu ştii, sărmane, că cu cât sfinții au lăsat orişice 
deşertăciune şi grija lumii acesteia, cu atât Dumnezeu le-a îndeplinit neajunsurile şi 
nevoile. Ca o comoară nesecată aveau ei ajutorul lui Dumnezeu. Cu cât se 
zădărniceşte omul, cu atât îl părăseşte şi Dumnezeu. 


O, omule! Adu-ţi aminte de ceasul morţii şi chinul veşnic, adu-ţi aminte de nesfâ- 
rşită, nespusă frumuseţe şi slavă, pe care din veac a pregătit Dumnezeu celor ce-L 


iubesc, aleşilor Lui. Aminteşte-ţi de timpul trecut şi anii pierduţi în deşertădunea 
acestei lumi; poţi oare să întorci măcar o zi sau o noapte din ele? lar dacă vine 
sfârşitul vieţii tale, poţi oare să adaugi pentru pocăință o oră ori să o cerşeşti? Vom 
vrea să întoarcem timpul trăit în zadar şi nu vom putea. Aşadar află ademenirea 
demonilor. 


Să fim treji cu mintea şi să dispreţuim deşertăciunea. Când trupul va flămânzii, 
atunci şi mâncare va găsi, tot aşa şi în alte trebuinţe. Pentru că aşa cum dispar 
bulbucii pe apă, aşa dispare şi orice lucru al acestei lumi. Este cu neputinţă să 
lucrezi şi pentru Dumnezeu, şi pentru Mamona. 


Însă viclenii demoni ne urmăresc înclinațiile cu atenţie şi neîncetat, observând 
dorinţa noastră păcătoasă, ne întunecă mintea şi zi de zi ne fură timpul nostru şi ca 
nişte hoţi pătrund în gândul nostru şi ne îndamnă să ne îngrijim de lucruri 
trecătoare, iar pe Dumnezeu şi sufletul nostru să lăsăm şi ne impun să gândim: 
„Lucrul acesta sau acela este foarte trebuincios, săvârşeşte-l azi ori mâine”, anume 
atunci când el nu este deloc necesar. O, omule, fu la toate cu băgare de seamă şi 
vei fi fericit. 


Ascultă ce spune apostolul Pavel: „Rugaţi-vă neîncetat” (1 Ţesal. 5,17) - în orice 
timp şi în orice loc. Poate te vei gândi: „Este cu neputinţă să te rogi neîncetat, 
fiindcă trupul slăbeşte în slujbă”. Dar nu despre acest lucru e vorba, ca numai stând 
în picioare să te rogi, dar, ca să te rogi întotdeauna: noaptea, ziua, seara, dimineaţa, 
la amiază; în orice timp - lucrând, mâncând, bând, stând culcat, sculându-te, spune: 
„Doamne lisuse Hristoase, Fiul lui Dumnezeu, miluieşte-mă pe mine”. Şi nu 
aştepta pentru rugăciune un timp anumit al anului, lunii, săptămânii şi nu căuta un 
loc anume, fiindcă nu într-un loc ori la un timp, dar în gând se arată Divinitatea şi 
în orice loc împărăția Lui. 


Cuvântul 29 - Intrebare: Cum se păstrează neadormirea minţii, de unde se 
trage somnolenţa şi nepăsarea gândului nostru, care stinge căldura sfântă în 
suflet şi sârguinţa către Dumnezeu? 


Răspuns: Această căldură sfântă este păstrată prin gândul neadormit, sârguinţa 
fierbinte şi prin păzirea sufletului nostru de moleşire în orice oră. Această sârguință 
înlătură orice împotrivire, somnolenţă, lene, greutate, relaxare şi mâhnire. Această 
sârguinţă se întăreşte, se trezeşte, se aprinde şi este paza casei cu virtuţi. Odată cu 
aceasta trebuie îndeplinite metaniile obişnuite, lucrul mâinilor şi plimbarea la aer, 
căci toate acestea ajută mult şi dau forţe împotriva somnului, lenei, greutăţii şi 
moleşirii. 


Pentru rugăciune trebuie să stăm într-un loc răcoros ca sângele să nu se lase în 
picioare - toate acestea sunt bune pentru cei sănătoşi, iar nu pentru acei nepu- 
tincioşi şi bolnavi cu trupul. Pe când în camera încălzită te apucă aţipirea, somnul, 
lenea, greutatea, relaxarea. Şi toate acestea îl stingheresc şi îl înfrâng pe schimnic. 
Nimic nu îngreuiază pe pustnici mai mult decât aceste neputințe. 


În general fii atent faţă de tine însuţi: din vorbă se naşte vorbirea multă; din 
vorbirea multă - vorbirea deşartă; din vorbirea deşartă - trândăvia; din trândăvie - 
lipsirea de fapte bune şi atunci omul cade în rău. 


Cuvântul 30 - Despre somn. Cum trebuie să lupte cu somnul acei care vor să 
slujească lui Dumnezeu în pustnicie 


În pustie în viaţa singuratică trebuie de luptat cu următoarele: lenevia, mâhnirea, 
somnul, disperarea, greutatea şi frica. Din pricina acestor 6 patimi Sfinţii Părinţi 
interzic viaţa de unul singur. Într-adevăr somnul este mai periculos decât lenea, 
mâhnirea şi disperarea, pentru că de la el se trag acestea şi multe alte patimi. lar 
greutatea şi frica sunt biruite cu ajutorul timpului. 


Cum să fie numit somnul, dacă nu tot lene, când cineva are somn nesăturat. Când 
somnul greoi îl cuprinde pe schimnic, acela se mâhneşte şi se întristează pentru 
timpul pierdut. După aceea vine disperarea, pentru că se gândeşte că a pierdut 
mântuirea sufletului; apare mustrarea conştiinţei care spune: „Zadarnică este 
munca ta, pentru că te-a biruit somnul”. 


Fraţilor, mare nenorocire este somnul; aşa cum ceața acoperă soarele, aşa somnul 
mult întunecă puterea gândului şi ca o perdea coboară uitarea asupra minţii, care 
din cauza aceasta devine nesimţitoare la tot ce este bun pentru suflet şi uitare. 


A adormit paznicul, au năvălit tâlharii, când mintea nu simte, totul este întunecat şi 
pătimaş. Tot aşa cum întunericul întunecă mintea şi cum apa stinge focul, tot aşa 
demonii cu ajutorul somnolenţei şi somnului atacă pentru ca să aibă posibilitatea 
de a lipsi sufletul de toate faptele bune şi a-l cufunda în patimi. 


Toate stăruinţele demonilor împotriva noastră constau în aceea ca să ne abată 
gândul de la Dumnezeu şi de la nevoinţa neîntreruptă. Pentru aceasta ei caută în fel 
şi chip să ne reţină în deşertăciunea veacului acesta ori vor să ne cufunde în somn 
ca să ne fure timpul prin starea de lenevie. 


Somnul este cauzat de multe pricini: de la natură cînd avem necesitate ori 
trebuinţă, de la abuzul în mâncare, de la visarea minţii, de la vorbe, de la 
stinghereală, mâhnire, de la invidia ce vine de la demoni, de la tristeţea sau de la 
postirea prea îndelungată din care cauză trupul, istovindu-se, vrea să se liniştească 
prin somn. 


Tot aşa cum mâncarea multă şi băutura multă trece în obicei, tot aşa şi somnul: 
cine slăbeşte cu trupul şi nu luptă cu somnul, dar vrea să doarmă pe săturate, atunci 
obiceiul se preface în necesitate. Asemenea oameni, după cum îşi petrec viaţa în 
întuneric, au şi mintea întunecată, care nu face fapte bune. Iar cine se va obişnui să 
doarmă puţin, atunci şi trupul cere mai puţin. Deprinderea de a dormi nemăsurat 
este foarte dăunătoare. Cine are obiceiul acesta din tinereţe, trebuie să depună 
muncă şi să lupte împotriva lui la început de cale spre pustnicie. 


Cine vrea să biruie somnul, atunci când stă, şede sau este culcat şi învaţă să 
privegbeze, acela trebuie să dea dovadă de multă cumpătare, neadormirea minţii, 
rugăciunea neîntreruptă a lui lisus, tăcerea deplină, sârguinţa fierbinte ca în orice 
moment să-şi apere sufletul de la slăbire prin răbdare. Gândul despre moarte 
trebuie să doarmă şi să se trezească odată cu tine, numai atunci trupul va urma 
sufletul chiar împotriva dorinţei lui. 


Nimic nu ajută împotriva somnului mai mult decât următoarele 4 virtuți: 
Y cumpătarea, 
V neadormirea, 
Y rugăciunea lui lisus şi 
Y gândul despre moarte; 
aceste virtuţi se numesc străjeri ageri şi treji. 


Fără aceste 4 virtuţi casa sufletului este un somn şi un vis. Pântecele flămând nu 
rabdă ca omul să se afle în aşternutul său toată noaptea şi nu se întunecă prin somn 
adânc acela ce are mintea trează, şi nu rămâne în pat acela care simte dulceața 
rugăciunii, şi nu se va lenevi acela care se gândeşte că va ajunge în sicriu. 


Cele patru virtuţi arătate mai sus întotdeauna trezesc duhul. Deci să veghem, să ne 
abținem, să fim treji, să rostim rugăciunea lui lisus şi să avem gândul despre 
moarte şi cu acestea să ne înarmăm împotriva somnului. 


Chiar dacă cineva veghează ziua, dar nu are virtuțile arătate, atunci cade în diferite 
răutăți. De aceea se cere vegherea îndelungată, abţinere, neadormire, tăria în 
rugăciuni şi gândul despre moarte, ca încetul cu încetul să nimicim somnul. Dacă 


stând la rugăciune vei slăbi, atunci aşază-te pe scaun în mijlocul chiliei, iar de 
perete să nu te sprijini, fiindcă în caz de începi să picuri, atunci începi să te clatini 
şi astfel te vei trezi. 


Dacă ațipeşti în timpul rugăciunii, atunci ia cărțile şi luptă cu somnul; dacă şi 
cărţile nu te ajută, atunci apucă-te de lucrul mâinilor şi îngrădeşte-te cu rugăciunea. 
Știu că numai cu rugăciunea fără lucrul mâinilor nu poţi birui somnul, dar din 
contră, el te va birui. 


lar demonii ne impun să ne aşezăm şi fără necesitate sub pretextul istovirii şi ne 
interzic lucrul mâinilor, iar după o mică activitate pe neaşteptate îndreaptă asupra 
noastră un somn adânc, care ne întunecă şi ne afundă în neştire. De aceea, iubite 
pustnice, nu-i asculta, fără cărți şi lucrul mâinilor să nu te aşezi niciodată; nu 
pentru că ai nevoie de lucrul mâinilor, dar pentru a opri somnul. Toată noaptea 
trebuie să lupţi cu dulceaţa somnului, să te împotriveşti cu toate puterile şi să nu te 
leneveşti. 


Mai întâi îndeplineşte-ţi pravila obişnuită a rugăciunii, îndemnîndu-te să te rogi cu 
sârguinţă, după aceea odihneşte-te puţin, făcând lucrul mâinilor ca să nu te apuce 
somnul; lucrul mâinilor este socotit necesar împotriva neputinței. Somnul se mai 
înrădăcinează şi creşte din cauza, că după prima trezire omul adoarme din nou ca 
un vițel leneş ori ca un porc, care tot timpul vrea să se tăvălească în glod. De la 
asemenea om îngerul Domnului se îndepărtează şi el cade în mâinile vrăjmaşilor, 
care îl ţin atât cât doresc, arătându-i diferite visuri şi închipuiri. Dacă te-ai trezit pe 
patul tău, iar somnul din nou începe să te cuprindă prin atacarea demonilor, atunci 
trebuie să sări cu îndrăzneală, ca de pe jăratec sau ca de la un şarpe veninos, ori ca 
de la un leu, care vrea să te sfâşie. Împotriveşte-te somnului, pustnice, rugându-te, 
răcoreşte-te la aer, spunând tot timpul rugăciuni. 


Acela care trăieşte în singurătate nu trebuie să doarmă la sfârşitul zilei sau al 
nopţii, fiindcă pe el îl va cuprinde o mare greutate şi încă din cauză că Ja sfârşitul 
zilei vine la închinăciune înaintea lui Dumnezeu, 
dând seama pentru faptele noastre, cum scriu unii dintre Sfinţii Părinţi. 


Pustnicul trebuie să se odihnească ori înainte ori după zori. Aşa şi pasărea, dacă 
doarme când se mijeşte de ziuă, apoi nu poate zbura, cum spun unii. 


Demonii adeseori ne impun să dormim ne la vreme, zicându-ne în gând: „Culcă-te 
măcar pentru puţin şi pe urmă te vei scula”, ca noi să nu putem nici citi, nici lucra. 
Dacă vei asculta şi te vei culca, atunci vei pierde mult timp. Aşa e obişnuinţa la 


somn; dacă te obişnuieşti să adormi înainte de vreme, atunci şi somnul se măreşte; 
iar când cineva scapă vremea somnului până când singur pierde forţa, atunci 
somnul se micşorează şi-i rămâne timp pentru lucrul manual. Somnul mult: multă 
slăbesc trupul, îl fac greoi şi bolnăvicios. Dacă tare te copleşeşte somnul, atunci 
dormi într-un timp anumit, ori seara, ori noaptea în loc călduros sau răcoros unde e 
mai greu de dormit, iar la căldură păzeşte-te de fumul de cahlă; restul timpului nu 
te culca, dar veghează. Durata somnului este următoare: pentru începători - 7 ore, 
pentru mijlocii - 4 ore, pentru cei desăvârşiţi - 2 ore şi restul să stea în picioare. 


Întotdeauna ziua şi noaptea trebuie să veghem cât este cu putinţă şi să ne întărim. 
lată vegherea îngerească; după primul somn trezindu-te, îți pare greu să te scoli, de 
parcă te dor şi sunt slăbite toate mădularele, dar dacă te întăreşti, te scoli şi ieşi 
puţin la aer, atund dispar toate bolile şi greutăţile şi toată ziua tu vei fi bucuros şi 
vesel că nu te-ai lenevit. Procedează astfel şi vei birui somnul. Dacă nu poţi face 
după cum s-a spus mai sus, atunci ia-ţi un prieten, pentru că nimeni nu poate birui 
somnul în singurătate, dacă nu i se împotriveşte lui cu toată puterea. 


Deoarece omul acesta, neavând un tovarăş de idei şi un îndrumător printre oameni, 
trebuie el însuşi să aibă bărbăţie şi frica lui Dumnezeu. De aceea mulți sfinți 
dormeau puţin pe şezute; unii, stând la rugăciune, clhpind din ochi, priveau sau 
slujeau sfinţilor, iar tu, căruia îţi place somnul, vrei să-l birui. Nu-i aşa. Dacă nu 
vom birui somnul, atund în zadar va fi munca noastră. 


De ce oare, când ne aflăm împreună cu fraţii, veghem şi ne întărim din cauza 
ruşinii, iar când ne aflăm singuri, suntem biruiţi de somn şi nu ne întărim? Pro- 
babil, de aceea că nu avem fapte bune şi frică de Dumnezeu. 


Sfinţii Părinţi se luptau cu somnul până când nu se mai puteau ţine în picioare. 


— Unul din părinţi punea lumânarea legând lângă dânsa o sforicică cu o 
greutate; când lumânarea se termina de ars, ardea sforicica şi greutatea 
lovea într-un obiect de aramă care răsuna şi îl trezea. 

— Altul avea un pat foarte îngust şi când vroia să se întoarcă în timpul 
somnului, cădea jos. 

—> Altul îşi punea pe mână o piatră şi când piatra cădea, se trezea. 


Tăria şi răbdarea este mama tuturor faptelor bune. De aceea, fraţilor, trebuie să ne 
întărim, să răbdăm şi să ne întărească Domnul Dumnezeu în veci. Amin. 


Cuvântul 31 - Despre aceea că trebuie să ne rugăm cu multă atenţie la psalmi 
şi la rugăciuni 


Infăptuind, păstrează, omule! Adică, rugându-te cu atenţie, păzeşte-te cu mare bă- 
gare de seamă ca să te rogi în psalmi şi rugăciuni cu frică, bucurie, sârguință 
fierbinte şi închinăciune adâncă icoanei dumnezeieşti. 


Fiindcă în psalmi găseşti şi învăţătură, şi rugăciune. Nu pronunţa numai cu vârful 
limbii, dar roagă-te din toată inima; uneşte împreună şi trupul, şi sufletul, şi mintea. 
Dacă cineva s-a trudit fără înţelepciune, adică fără să fie atent la sine însuşi, acela 
nu va avea răsplată de la Dumnezeu ba chiar şi îl va mânia. 


După cum este cu neputinţă să umpli cu apă un vas spart, aşa şi acela care se roagă 
fără atenţie, nu va primi răsplată. 


Se cere nu pur şi Simplu să pronunţi psalmul sau rugăciunea ca şi cum ai 
îndeplini o lecţie obişnuită, dar cu psalmi şi rugăciune trebuie să ne rugăm lui 
Dumnezeu din toată inima şi în permanenţă cu umilinţă sufletească, cu gând 
curat. Dumnezeu nu cere un număr anumit de psalmi şi rugăciuni, ci ascultă 
mintea noastră limpede şi ageră. Fiindcă mulți mii de rugăciuni rostesc cu limba, 
dar cu mintea se gândesc la deşertăciuni, scârnăvie şi necurăţenie; şi cum 
Dumnezeu va auzi şi va asculta pe aceştia? Tu singur nu ştii ce faci o, omule. 


Nu mulţime de rugăciune vrea de la noi Dumnezeu, dar rugăciune cu frică de 
Dumnezeu şi umilință, aşa cum i-a poruncit îngerul Domnului marelui 
Pahomie. 


Străduinţa ta trebuie să fie îndreptată nu la numărul rugăciunilor, dar la gândirea 
adâncă şi atenţie, ca tot ce îndeplineşti să fie primit de Dumnezeu. Nu tot ce-i mic 
este mic şi nu tot ce-i mare este măreț şi desăvârşit. 


Dobândeşte postul şi frica de Dumnezeu, primeşte înfăţişarea tristă, adică stai la 
rugăciune umilit, modest, închi-puindu-ţi că stai în faţa prestolului lui Dumnezeu, 
socotindu-te pământ şi cenuşă, păianjen şi furnică, iar tuprul tău - păienjeniş, 
simte-te ca cel judecat de Dumnezeu pentru încălcarea poruncilor Lui şi săvârşirea 
tuturor relelor. Picioarele trebuie să le ţii drepte, tălpile lipite şi să nu-ţi schimbi 
locul, iar mâinile să le ţii cuviincios pe piept. Aidoma celui condamnat la moarte 
care stă în faţa judecătorului, neîndrăznind să se uite prin părţi, aşa şi tu trebuie să 
stai în faţa lui Dumnezeu, Căruia îngerii se înfăţişează cu frică şi-l prea măresc în 
cântările lor neîncetate. Pentru că neadormitul Ochi se uită ziua şi noaptea ce 


facem noi, ce gândim sau cum trăim, la cine nădăjduim în orice scârbă şi nevoie - 
la om ori la dărnicuile Lui. Şi cum vrea Marele Stăpân şi Dreptul nostru Domn 
Iisus Hristos, Fiul lui Dumnezeu, Dumnezeu cel adevărat, şi cum vrea, aşa şi ne va 
izbăvi de orice năpastă şi nenorocire. lar pe tine consideră-te mai rău decât orice 
om şi orice juvină, iar lucrul tău socoteşte-l neplăcut lui Dumnezeu. Fără aceasta, 
nefrica tainică trezeşte îngâmfarea hulitoare. 


După credinţa noastră şi Dumnezeu ne ajută la orice nevoie. Cu cât mai tare 
nădăjduim, cu atât mai mult şi Dumnezeu ne ajută. 


Cuvântul 32 - Despre tulburare şi înfricoşările demonilor 


În timpul tulburării şi întunecimii minţii, când este deosebit de greu pentru 
sihastru, este folositoare rugăciunea neîncetată. Lucrul mâinilor împreună cu 
rugăciunea de asemenea dă un ajutor mare. Ori pur şi simplu să dormim şi să ne 
gândim şi să ne întristăm şi astfel, izbăvându-ne de pericol în timpul puternicii 
tulburări a duşmanului când sufletul se înfricoşează, trebuie să rostim în glas tare 
psalmul şi rugăciunile, ori să însoţim rugăciunea cu lucrul mâinilor, ca mintea să 
fie concentrată asupra celor ce îndeplinim şi să nu dăm atenţie la tulburări, să nu ne 
înfricoşăm fiindcă cu noi este Dumnezeu, care niciodată nu se îndepărtează de la 
noi; uneori putem să ne răcorim la aer proaspăt şi de la toate acestea demonii se 
îndepărtează. 


Mai ales demonii se tem de rugăciunea lui lisus pentru că nimic nu le dăunează şi 
nu-i mâhneşte aşa ca această rugăciune. Rugăciunea lui lisus este înfricoşătoare 
pentru demoni, fiindcă aşa cum focul arde mărăcini, tot aşa această rugăciune unită 
cu postul îi arde şi-i alungă pe ei. De aceea ei se străduiesc să o răpească, dar până 
la urmă dispar ca fumul în aer şi se fac nevăzuţi. 


Dacă te pregăteşti pentru rugăciune, pregăteşte-te şi de lupta cu demonii şi 
înarmează-te bine, ca să-i poţi înfrunta cu bărbăție. Ca fiarele sălbatice ei vor ieşi 
împotriva ta şi vor provoca trupului multă suferinţă; fiindcă mare tulburare îi fac 
celui ce veghează şi spune cu sârguinţă rugăciunile, fiindcă văd arma care le 
distruge puterea lor şi nesuportând-o, dispar cu durere şi spaimă. 


Să ne ajute Domnul Dumnezeu şi să ne păzească pe noi cu mila lui în veci. Amin. 


Cuvântul 33 - Despre aceea că trebuie să răbdăm învinuirile nedrepte, 
mustrările şi supărările 


Păzeşte-te bine şi fu atent, suflete al meu, fiindcă vremea de apoi se apropie şi se 
cere de la tine o nevoinţă deosebită şi răbdare în legătură, cu demonii şi oamenii: în 
mijlocul oamenilor de la vrăjmaşii văzuţi, iar în pustie de la cei nevăzuţi. Nimeni 
niciodată nu dobândeşte coroana vieţii fără suferinţă şi fără să biruie duşmanul. 
Dacă cineva va ieşi împotriva luptătorului şi-l va birui cu vitejia şi curajul său, 
atunci dobândeşte cinste, slavă şi coroană luminată. Aşa şi tu, suflete al meu, 
trebuie să te întăreşti şi să rabzi orice necaz şi batjocură, iar orice mustrare să 
primeşti cu bucurie, fără trufie şi autoîndreptăţire, ba chiar să ceri iertare pentru că 
orice obijduire, necaz, înjosire, vorbire de rău, mustrare şi orice dispreţ şi învinuire 
nedreaptă aduce omului smerenie şi har. Dacă nu treci prin toate acestea, dar te 
amărăşti, te îngâmfi şi te mânii pe cei ce te jignesc, atunci nu te poţi desăvârşi şi 
mântui, fiindcă aşa procedează începătorii, pătimaşii, şovăitorii şi cei cu mintea 
slabă; pe când pentru cei desăvârşiţi este caracteristic de a primi toate acestea cu 
bucurie şi a le îndura cu mulţumire. 


Când vrăjmaşul nu ne poate necăji sau împiedica în viaţa cuvioasă, atunci ne 
trimite asupra noastră scârbe nemăsurat de grele - îndreaptă contra noastră pe unii 
oameni potriviţi pentru aceasta, ca prin ei arma lor să ne biruie. Dar cu atât mai de 
laudă va fi biruinţa noastră - să suferim pentru Împărăţia Cerurilor, scârbe, 
necazuri şi învinuiri nedrepte şi înjosiri de la oameni. 


Adu-ţi aminte de sfinţii veacurilor trecute care au scârbe, prigoniri, strâmtorări. lar 
tu ce cale nouă vrei să găseşti prin care vrei să te nu te poţi osteni cum învaţă 
Sfinţii Părinţi, atunci cel puţin rabdă cu înţelepciune ca ei. Această virtute nu este 
MICĂ, este cea mai mare dacă cineva rabdă învinuiri năprasnice sau necazuri 
pentru Dumnezeu cu mulţumire - face o faptă mare. 

În aceasta constă smerenia şi dragostea ca să suferi scârbă de la frate. Numai prin 
aceasta mulți s-au mântuit, mai ales calea aceasta aparţine celor nebuni pentru 
Hristos, fiindcă ei suferă multe pe nedrept. Mare lucru este să fii nebun în numele 
lui Dumnezeu, căci aceasta cuprinde toate virtuțile. Din toate lucrurile lumeşti ei 
nu au Nimic, se sârguiesc pentru a dobândi răbdare şi astfel înving toate scârbele. 


Aşa, suflete al meu, în vremea de azi o altă cale mai bună pentru mântuire nu este. 
Fu surd, mut, orb şi nesimţitor faţă de tot ce este lumesc şi îndepărtează-te de 
oameni, socotindu-te că nu eşti bun de nimic de parcă ai fi nebun pentru Hristos. 
Cel ce doreşte să fie înţelept în lumea aceasta, să fie neînțelept în faţa lui 
Dumnezeu şi slugă tuturor. 


Solomon, mustrându-se pentru prea multă înţelepciune, a spus că ea este deşartă şi 
că acel om este fericit care a dobândit frica lui Dumnezeu, smerenia şi dragostea, 


adică rugăciunea neîncetată; asemenea om a dobândit adevărata înţelepciune a 
lumii şi bogăţia. 


Pe noi ne mântuieşte credinţa fără orice viciu păcătos. Intocmai cum credinţa este 
moartă fără fapte, aşa şi faptele sunt moarte fără credinţă; unde este credință 
adevărată şi fapte bune, acolo este cuvioşie deplină. 


În vremea de azi omul trebuie să se înveţe singur pe sine, să fie atent faţă de sine în 
orice virtute. Cel ce se îngrijeşte măcar o oră de sufletul său, este mai bun decât 
acela care câştigă lumea întreagă. Dacă ne vom mântui pe sine - bine va fi. Fiecare 
înfăptuind vreo virtute, se mântuie pe sine însuşi. Dar dacă cineva mântuie toată 
lumea, iar pe sine se va pierde, atunci ce folos va avea din aceasta? 


Știm cu toţii cum să ne mântuim, dar din cauza leneviei, nu vrem. Mântuieşte-te pe 
tine, omule. Nu fiecare va da răspuns, că nu a îndrumat pe alţii, dar numai aceia 
cărora le este dat să facă lucrul acesta; ei trebuie să sufere moarte şi să-şi dea 
sufletul pentru turma lor; dar pentru sine fiecare trebuie să răspundă. 


Dacă chiar şi marii monahi din smerenie fugeau de ranguri şi slavă şi de la faptul 
de a învăţa pe alţii şi de a purta sarcina altora, după cum spun scrierile sfinte, dar se 
îngrijeau numai de sine - apoi cu atât mai mult noi, păcătoşii şi neputincioşii, 
trebuie să ne ferim de acest lucru pentru că prin aceasta vom dăuna şi nouă, şi 
apropiaților. În loc să purtăm grija multora, mai mult să avem grijă de sine. 


Astăzi unii oameni nu primesc învăţătura dreaptă şi viaţa Sfinților Părinţi; şi mai 
mult ca atât, încă mai râd de cei care şi-au ales viaţa cu nevoinţă. Ei viețuiesc după 
voinţa lor şi îşi aleg învăţători după asemănarea lor. De aceea unii, învățând pe 
alții, şi-au dăunat sieşi prin aceasta, îngrijindu-ne de alţii, ne distrugem temelia 
noastră şi ne răcim sufletul. Este de ajuns să ne îngrijim numai de mântuirea 
noastră. 


Faţă de neajunsul fratelui să ai atitudinea orbului, surdului şi mutului - 
nevăzând, neauzind şi nevorbind, aidoma unuia, care are o minte insensibilă, 
neînţelegând nearătându-ţi înţelepciunea; dar către sine să fii atent, înţelept şi 
clarvăzător. 


Dacă cineva care doreşte să se mântuiască, văzând şi auzind orice cuvânt jignitor, 
nu-şi va face ochiul său nevăzător, urechea - surdă şi limba - mută, nu va putea 
rămâne netulburat şi în linişte sufletească. 


Când vei fi învinuit de cineva, nu te îndreptăţi şi nu contrazice, dar spune cu 
smerenie: „Jartă-mă în numele lui Dumnezeu” şi mai mult nu vorbi, pentru că 
Domnul nostru lisus Hristos a arătat exemplu de smerenie, după cum este scris: 
„ca un miel spre junghiere s-a adus şi ca o oaie fără de glas înaintea celor ce o 
tund, aşa nu Şi-a deschis gura Sa. Întru smerenia Lui, judecată Lui s-a ridicat şi 
neamul Lui cine îl va spune?” (Isaia 53,7-8). Aşa trebuie să faci şi tu, omule, 
semănându-l Creatorului tău; să fii fără de glas în faţa celor care te jignesc ca şi 
cum ai avea apă în gură ori de parcă n-ai avea limbă; numai spune: “lartă-mă”, 
socotindu-te vrednic de orice chin, gândindu-te în sinea ta - că dacă o lume 
întreagă s-ar ridica împotriva ta, ocărându-te şi amărându-te un an întreg, ce ţi-i ţie 
de oameni? Nu gândi, că de la fratele tău vei suferi vreo daună. Răul şi fără el se 
ridică împotriva noastră. Chiar dacă vei suferi careva scârbă în numele viitoarei 
răsplăţi, apoi mustră-te în toate pe tine, iar nu pe fratele tău. În orice lucru 
străduieşte-te să te mustri, considerând că eşti pământ şi că în pământ te vei 
întoarce. Însuşeşte pentru totdeauna 3 cuvinte: „lartă, binecuvântează şi te roagă 
pentru mine, păcătosul”. 


Nu întreba pe nimeni despre un lucru de care nu ai trebuinţă. Obişnuieşte-te să 
vorbeşti despre orice om numai de bine, iar pe tine înjoseşte-te. În aceasta constă o 
mare smerenie care ridică sufletul din iad, curmă patimile şi este o mare biruinţă şi 
armă împotriva diavolului. 


Să ne întărească Domnul Dumnezeu să putem răbda învinuirile năprasnice. 
Cuvântul 34 - Despre aceea că trebuie să răbdăm scârbe 


Cel ce vrea să se mântuiască nu trebuie să se teamă ori să se uite la scârbe grele 
care sunt provocate de demoni sau oameni, fiindcă multe schimbări au loc în viaţa 
omului: se schimbă şi oamenii de la rău la bine, căpătând dragoste. 


Cel ce se teme de scârbe, devine de obicei slab şi şovăielnic. Dacă la cineva intră 
în obişnuinţă să fugă ori să se izbăvească de scârbe, ori să se mute din loc în loc, 
ori să aleagă un timp anumit şi numai atunci să se nevoiască, acela în toate zilele 
vieţii sale nu va găsi loc şi timp pentru a avea folos. 


Pe când noi trebuie să ne îndreptăm privirea şi să nădăjduim la mila lui Dumnezeu 
şi să ne amintim prea slăvitele Lui minuni şi de ajutorul dat celor care au nădăjduit 
în EI, că nici într-o nevoie şi nici într-o scârbă Dumnezeu nu ne lasă pre noi şi nici 
odată nu va lăsa să ne cuprindă ispitele care sunt mai presus de puterea noastră. Şi 


de aceea trebuie să ne ducem curajos Crucea noastră în numele Domnului şi al 
bunurilor veşnice şi anume: să răbdăm toate scârbele în locul şi timpul dat. 


După cuvintele apostolului: „...prin multe suferinţe trebuie să intrăm în împărăţia 
lui Dumnezeu” (Fapte 14, 22). Această îngustă şi plină de suferinţe cale ne va 
aduce la cea mai desăvârşită răbdare şi nicăieri nu ne vom lipsi de ceea ce-i 
folositor, dar vom primi acest folos prin mila lui Dumnezeu şi nu vom pierde 
degeaba timpul vieţii noastre. 


Să uităm toate scârbele pricinuite de demoni şi oameni şi să nu ne îngrijim de nici 
o scârbă şi nici de mâncare; să avem grijă numai de faptul ca timpul să nu treacă în 
deşert, adică fără nevoinţă duhovnicească şi fără rugăciuni. lar când va veni asupra 
noastră vreo mâhnire de la demoni şi oameni sau scârbă, sau boală, sau nenorocire, 
atunci să ne rugăm lui Dumnezeu cu şi mai multă sârguinţă, să plângem cu lacrimi 
fără să ne gândim şi să avem grijă despre aceea, cum să ne izbăvim de nevoia 
aceasta, căci orice scârbă nu poate fi fără pronia lui Dumnezeu, de aceea să 
îndrăgim calea îngustă şi grea a vieţii cu scârbă. Căci această cale îngustă şi plină 
de scârbă duce la Împărăţia Cerurilor, şi de aceea să nu ocolim această cale în 
năpaste, nenorociri, nevoi şi scârbe, dar să răbdăm cu curaj toată scârba, greutatea, 
neplăcerea până nu vom primi ajutorul divin. 


Robul lui Dumnezeu, cel ce se nevoieşte, trebuie să fie puternic la orice scârbă, 
pagubă, sa aibă inimă tare, să nu fie slab ca apa. Viaţa aceasta este ca o roată ce se 
roteşte, este nestatornică. Uneori omul este înstărit şi onorat - să nu pui aproape de 
inimă aceasta, uneori se întâmplă să fie gonit de oameni - atunci să nu te întristezi; 
alteori de la demoni suferă scârbe, atacuri, pătimi - nici atunci nu te scârbi. 

Toate acestea vin asupra noastră cu voia lui Dumnezeu pentru mântuirea noastră şi 
ne sunt trimise ca să ne pedepsească ori să ne miluiască. Slavă Lui acum şi pururea 
ŞI în vecii vecilor. Amin. 


Dacă vrei să nu te mânii pe acela ce te-a jignit, atunci roagă-te din toată inima lui 
Dumnezeu pentru dânsul şi dă-i un cadou sau o mângâiere cât de mică, uneori du- 
te singur la el, dacă vei vedea că i-a trecut mânia şi vorbeşte despre iertarea 
păcatului, află pricina şi manifestă-i şi mai multă dragoste. 


Când îl vei întâlni - salută-l printr-o plecăciune adâncă şi spune fiecăruia că el este 
bun; nimic nu-l va umili şi-l va smeri mai mult ca aceasta; şi nimic nu-i stârneşte 
mânia şi dezgustul mai mult ca mustrarea, precum şi vorbirea de rău despre el, 
fiindcă cel ce a auzit îi poate spune totul. Aceasta este un mare rău şi pe cei 
duhovnici îi atacă această patimă. 


Un astfel de om, ce se mântuie pe sine şi pe prietenul său, este cu adevărat înţelept 
şi nevoinţa lui este desăvârşită. 


Dacă cineva gândeşte că iubeşte pe aproapele, dar nu deopotrivă pe toţi, face 
deosebire între sărac şi bogat, neputincios şi sănătos, păcătos şi cel drept, străin şi 
apropiat, duşman şi cel drag, atunci această iubire nu este desăvârşită, dar parțială. 
O dragoste adevărată şi desăvârşită înseamnă să-i iubeşti pe toţi în aceeaşi măsură, 
atât pe cei ce te iubesc, cât şi pe cei ce te urăsc. O astfel de iubire împreună cu mila 
- voi spune pe scurt - este temelia tuturor virtuţilor, cuprinde şi îmbrăţişează toate 
poruncile lui Dumnezeu. Numai acela poate îndeplini toate poruncile lui 
Dumnezeu care a păstrat această dragoste. 


Fiindcă noi nu îndeplinim cu desăvârşire poruncile lui Dumnezeu, de aceea nici nu 
ajungem la desăvârşire şi nu primim harul. 


Despre acela care nădăjduieşte în bunătatea lui Dumnezeu se spune în Apocalipsă: 
Celui ce a biruit lumea îi voi da cununa vieţii. A birui înseamnă să birui cu 
răbdarea deşertăciunea şi patimile şi orice rău; adică să suferi, să-ţi laşi 
deprinderile şi voinţa de la deşertăciunea lumii, de la viaţa lumească. Să ne 
îndreptăm spre viaţa duhovnicească, să nu facem nici un rău şi să păzim poruncile 
lui Dumnezeu, fiindcă fapta bună este jertfă lui Dumnezeu, iar inima smerită şi 
umilită Dumnezeu nu o va urgisi, pe când patimile omeneşti sunt jertfă demonilor. 


Omul este creat fără patimi; patimile depind de voinţa lui - se supune lor ori nu. 
Pe noi să ne păzească Dumnezeu de patimi. 


Cuvântul 35 - Despre diferite forme de luptă a demonilor şi cum să curmăm 
începutul la orice gând sau poftă trupească 


Pustnice, fii atent, fu înţelept şi cu mintea trează: când vin demonii, în ce mod 
prind omul şi cu ce sunt biruiţi. Păzeşte-te cu mare băgare de seamă, pentru că în 
orice moment te afli între patimi şi mreje: peste tot te înconjoară patimile, peste tot 
sunt întinse mrejele - nu cumva să fu atras prin patimi şi mreje după voia vrăj- 
maşului. Este foarte trebuincios ca omul trupesc să se lupte cu cel fără de trup, 
singur cu o mulţime de vrăjmaşi; sunt necesare multe lacrimi, multă răbdare, multe 
suferinţe, multe temeri şi mii de ochi. Fiindcă duhurile rele aidoma leului se 
năpustesc asupra noastră. 


Ne-ar fi pierdut pe noi, dacă n-ar fi cu noi Dumnezeu. Ei au multă iscu-sinţă în a 
prinde, peste şapte mii de ani fără somn, fără mâncare şi fără odihnă, întotdeauna, 


în orice moment caută moartea noastră cu toate mijloacele, cu orice vicleşug şi cu 
mare străduință. Fiind neputincioşi într-un fel, încearcă în alt fel, încep una şi caută 
alta şi peste tot dau târcoale, căutând să găsească o uşiţă să intre şi atunci să 
înceapă lupta, ca să ne pricinuiască rău. 


Ori nu ştii cu cine te lupţi, ce mulţime de vrăjmaşi nevăzuţi te înconjoară şi fiecare 
din ei duce lupta lui, doreşte să înghită sufletul tău - şi tu nu eşti cu luare aminte? 
Oare este cu putință ca îndopându-te, dându-te somnului, stând culcat şi mân- 
gându-te mereu, să dobândeşti mântuirea? Dacă nu vei fi cu luare aminte la toate 
acestea, nu vei scăpa de mreje. Trebuie să ne nevoim de parcă am sări în foc. Dacă 
vrem să fim cu adevărat ostaşi ai Împăratului ceresc şi nu părtaşi falşi, atunci să ne 
îndepărtăm de la toată vorba şi de tot ce ne leagă de cele pământeşti, care ne 
istovesc mintea şi ca o ceaţă întunecoasă ne acoperă sufletul. 


Să ne debarasăm de orice lenevie, frică şi slăbiciune şi astfel să ne împotrivim 
vicleniei demonilor. Să ne trudim în rugăciuni şi în alte virtuţi cu toată sârguinţa şi 
puterea, cu sufletul, cu inima, cu mintea, aidoma celui, care aleargă repede pe 
drum fără a se uita înapoi ori aidoma celui zgârcit care posteşte. Pentru că aşa e 
viclenia demonilor. Ei sunt ocupați întotdeauna cu noi; ca nişte păzitori urmăresc 
înclinațiile şi dorinţele noastre: la ce gândim şi ce iubim şi cu ce ne ocupăm. Și ne 
îndeamnă spre patimile care le observă la noi, întinând mrejele. În felul acesta noi 
singuri trezim contra noastră vreo patimă şi o pricinuim. De aceea demonii caută la 
noi vreun prilej ca prin înclinațiile şi dorinţele noastre să ne încurcăm mai repede. 
Ei nu ne împing la ceea ce nu dorim, de la ce ne abate mintea, cu ce nu suntem de 
acord după voinţa noastră, ştiind că nu-i vom asculta. Ei încetul cu încetul ne 
încearcă: nu cumva ne înclinăm spre vreo patimă şi atunci adaugă lucrările lor la 
dorinţa şi străduinţa noastră. Căci noi înşine suntem cauza păcatului - prin patimă, 
slăbiciunea şi neglijenţa noastră noi nu curmăm începutul la orice păcat, fără de ei 
nu ne ajunge nici un rău. Astfel demonii ne aruncă în orice patimă, ne impun să 
cădem în orice păcat şi noi ne încurcăm în mrejele lor. Eu numesc „mreje” 
începutul dorințelor şi gândurile rele prin care noi ne legăm de orice patimă şi 
cădem în orice păcat. Mai bine zis aceasta este uşa pentru demoni şi patimi prin 
care ei întră în noi şi ne răpesc bogăţia duhovnicească. 


Cauza intrării demonilor este somnul necumpătat, lenevia şi mâncarea înainte şi 
după vreme. Venind, ei mai întâi bat la uşa inimii, adică tainic ca nişte tâlhari 
introduc gândul şi observă: este păzitor sau nu este, adică le primim gândul sau nu- 
1 primim. Dacă gândul este primit, atunci ei încep să producă patimă şi să te 
îndemne la ca şi astfel îţi fură bogăţia duhovnicească. 


lar dacă ei vor găsi păzitor la uşa inimii, adică când cineva se obişnuieşte să 
nimicească şi să alunge gândurile lor, să se îndepărteze cu mintea de la gândul care 
a venit, are mintea sa surdă şi mută la lătratul lor, care este îndreptat în adâncul 
inimii, adică nefiind de acord în nici un caz cu ei - atunci ei nu pot să facă nici o 
pacoste, pentru că mintea monahului este trează. 


După aceea ei încep să înventeze şi să întindă diferite mreje şi să te prindă în 
patimi: 

> uitarea, 

> furia, 
nesocotinţa, 
iubirea de sine, 
mândria, 
iubirea de slavă, 
iubirea de plăceri, 
îndoparea, 
lăcomia pântecului, 
curvia, 
nemilostivirea, 
mânia, 
ținerea în minte a răului, 
hula, 
tristețea, 
obrăznicia, 
iubirea de stăpânire, 
vorbirea multă, 
mâhnirea, 
frica, 
somnul, 
lenevia, 
greutatea, 
groaza, 
gelozia, 
invidia, 
ura, 
> Jăţărnicia, 
> linguşirea, 
» cârtirea, 
» necredința, 
» neascultarea, 

> luarea de camătă, 
> iubirea de lucruri, 
> iubirea de câştig, 
>» înfricoşarea, 

» fariseismul, 
îmboldirea, 
iubirea de şefie, 
carierismul, 
slugărnicia, 
obrăznicia, 

râsul. 

După aceea ei trezesc o furtună mare de gânduri de curvie şi de hulă, ca cel ce se 
nevoieşte să se înfricoşeze şi să piardă nădejdea ori să se lase de nevoinţă şi 
rugăciune. 


lar dacă vrăjmaşii cu toate acestea nicicum nu pot să abată pe ostaşul lui Hristos de 
la nevoinţa sufletului tare, care şi-a clădit temelia pe piatra credinţei în aşa fel că şi 
râurile mâhnirii nu-l pot clinti, atunci ei li fură bogăţia duhovnicească printr-un 
oarecare bine aparent, socotind mai uşor că pot să-i ofere ceva al său sub masca 
binelui şi astfel îl lipsesc de virtutea adevărată şi desăvârşită, de rugăciune şi 
nevoinţă. 


În aşa fel ne impun la convorbiri duhovniceşti în numele dragostei, să învăţăm pe 
oameni ori să adăugăm ceva gustos în mâncare pentru vreun prieten sau la vreo 
sărbătoare, pentru că, ei, linguşitorii, ştiu că din cauza iubirii de plăceri a căzut 
Adam. Mai întâi ei încep să întunece curăţenia minţii şi atenția faţă de sine şi în 
felul acesta, pe neaşteptate, ne aruncă în groapa curviei sau în vreo altă patimă. 


Dacă şi în felul acesta nu vor clinti pe cel cu mintea trează, atunci se înarmează cu 
vedenii false, agită oamenii şi se înarmează împreună cu ei, jignindu-i şi tulbu- 
rându-i cu diferite boli. 


Ostaşul măiestrit nu dă nici o atenţie la toate acestea, de parcă nici nu l-ar privi pe 
el. Pentru că ştie că toate acestea sunt iscoadele demonilor. 


Dacă şi aşa nu-l pot birui, atunci ei luptă prin trufie, îi insuflă gândul că el este 
sfânt, spunându-i în taină: „Câte scârbe ai îndurat tu”. Demonii ca nişte vânători 
hâtri, când văd că primele mijloace nu aduc nici un rezultat, le lasă, se înde- 
părtează, se ascund şi se prefac învinşi. 


Fiu atent, omule, fii cu luare aminte, nu te da bătut, ei nu se vor îndepărta nici până 
la moarte, dar îţi pregătesc o şi mai mare capcană, caută cu atenţie cum să înceapă 
din nou, căci nu au odihnă. Când căldura sârguinţei se va răci la pustnic, atunci ei 
pe ascuns, pregătind o mreajă nouă, din nou vin să-l prindă. Pe toate căile ce duc 
spre virtuţi demonii născocesc uneltiri şi obstacole atunci, când îndeplinim vreun 
lucru cu multă atenţie pentru mântuirea noastră, dar nu din motiv de linguşire sau 
din altele asemănătoare. 


Dacă însă în vreo virtute este ascuns ceva necurat - mândria ori trufia, atunci 
demonii nu ne încurcă în acest lucru, ba dimpotrivă, ne îndeamnă să muncim fără 
de folos. Cel mai mult demonii se străduiesc să ne fure timpul, ca noi să-l petrecem 
fără folos. 


În toate câte fac demonii, ei se străduiesc să ne sape trei gropi: 

> în primul rând, se împotrivesc şi ne încurcă în aşa fel, ca să nu fie bunătate 
în toate faptele bune; 

= în al doilea rând, se străduiesc să nu se facă bine pentru Dumnezeu, adică 
neputând să ne abată de la faptele bune, ei se străduiesc prin iubirea de 
stăpânire să piardă toată munca noastră; 

— în al treilea rând, ne măgulesc, de parcă în toate cele suntem bineplăcuţi lui 
Dumnezeu, adică, neputând să ne abată prin iubirea de stăpânire, ei se 
străduiesc să piardă toată munca noastră prin mândrie. 


Tot de trei feluri este şi lupta demonilor împotriva noastră: 
— mai întâi demonii ne întunecă mintea şi atunci omul devine uitător şi distrat 
în orice lucru; 
— pe urmă ne insuflă gândul deşert, ca să pierdem astfel timpul, şi în sfârşit, 
ne trimit diferite patimi şi boli. 


De aceea trebuie să fim întotdeauna cu mintea trează, fiindcă vrăjmaşii încearcă 
fără încetare să ni se împotrivească. Dacă cineva se nevoieşte mulţi ani la rând, 
vrăimaşii caută timpul potrivit ca într-o singură oră să distrugă munca lui. Puţini 
sunt oamenii care observă capcanele nenumărate, intențiile şi uneltirile demonilor. 
Întrucât demonul este un duh fără trup, el nu are nevoie de odihnă şi în viaţa 
îndelungată s-a învăţat să prindă în mreje. De aceea nimeni nu poate ocoli 
uneltirile, mrejele pierzătoare şi capcanele lor în afară de cel care este în neputinţă 
trupească din cauza jertfei permanente şi a celor săraci cu duhul, adică cu inima 
umilită şi cu gânduri smerite - numai acesta îi poate birui. Însă cel mai mult ne 
spirjină pe noi ajutorul dumnezeiesc. 


Dar în noi se află, după cum am spus mai Sus, începutul tuturor patimilor: 
pasiunea, slăbiciunea şi neglijenţa. Caută în tine motivul patimii, iar găsindu-l 
înarmează-te şi scoate-i rădăcina cu sabia suferințelor. Dacă nu-l dezrădăcinezi, el 
din nou va da rădăcini şi va creşte. Fără acest mijloc nu vei putea birui patima, nu 
vei ajunge la curăţenie şi la mântuire. De aceea, dacă vrem să ne mântuim, trebuie 
să curmăm începutul oricărui gând şi dorinţa oricărei patimi. Învinge în lucruri 
mici ca să nu cazi în lucruri mari şi astfel vei birui în toate câte vor urma. 


E clar că lupta demonilor sau năvălirea patimilor au loc cu voia lui Dumnezeu 
pentru mărire şi trufie, atunci când cineva se socoate sfânt sau puternic şi se 
încrede numai în sine, iar asupra acelor slabi se înalță. Asemenea oameni, trebuie 
să-şi recunoască slăbiciunea, să cunoască ajutorul lui Dumnezeu şi să înţeleagă că 
fără ajutorul lui Dumnezeu nu poate face nimic şi să-şi smerească gândurile. 


Dumnezeu mai trimite ispitele şi patimile ca pedeapsă pentru păcate, pentru ca 
oamenii să se pocălască şi să aibă mai multă experienţă în nevoinţă ori pentru 
cununi în biruinţă. 


Dar să ţii minte - prin ce ai fost învins, din ce cauză suferi, anume împotriva acelor 
patimi şi înarmează-te şi foloseşte pentru aceasta toată sârguinţa ta. Orice patimă şi 
suferinţă este învinsă prin credinţă nestrămutată, prin munca inimii şi prin 
lacrimi, prin sârguinţă fierbinte şi tendinţa aprigă de a te împotrivi patimii date - 
aceasta este lupta înălțătoare şi de laudă a părinţilor bisericii. 


Din patru cauze provine şi se întăreşte lupta demonilor împotriva noastră: 
din neglijenţă şi lene, 

din iubire de sine, 

iubire de plăceri şi 

din invidie. 


Să ne păzească Dumnezeu prin harul Său de toate uneltirile vrăjmaşilor şi de 
toate patimile în vecii vecilor. Amin. 


Cuvântul 36 - Despre diferite scârbe şi greutăţi care vin de la demoni 


Pustnicul nu trebuie să înceapă tăcerea înainte de a încerca şi a studia bine 
patimile. Dacă el singur nu are practică şi nu are îndrumător şi fără un astfel de 
ajutor începe lupta împotriva demonilor vicleni, atunci în scurt timp este nimicit de 
el. 


Noi trebuie să cunoaştem diferite încercări ale demonilor, boli şi greutăţi. Căci 
demonii, bunăoară, îţi provoacă o aşa durere de cap, de parcă tot creierul se cutre- 
mură şi se mişcă, atunci când trebuie să baţi metanii. EI, vicleanul, îndrăzneşte să 
intre prin ureche şi să uneltească, îngreuiază capul, irită creierul şi ne reţine de la 
nevoinţă şi de la metanii care sunt periculoase pentru el. Uneori durerea de cap 
începe numai de la apropierea demonilor de noi şi de la tulburarea sufletească ce 
provine de la ei. Dar se mai întâmplă că ne doare capul din cauză că ei intră în noi 
prin ureche şi iarăşi ies şi de aceea ne doare capul. Din cauza tulburării, apropierii 
şi intrării demonilor ne doare capul şi mintea se întunecă, inima ne doare şi gura se 
închide. În acest caz trebuie să ne răcorim şi imediat, de parcă i-ar sufla vântul, 
sunt împrăştiaţi fără urmă ca un roi de țânțari. 


Demonii trimit asupra noastră şi asurzirea, fierbinţeala în cap şi în urechi, de parcă 
o lipitoare se târâie pe cap ori de parcă cineva ne trage de păr, încât cu greu poţi 
răbda; capul ne doare, de parcă-i năsădit şi se produce o grea întunecare, încât ţi se 
pare, că ai pierdut o parte din minte şi nu înţelegi ce scrie în cărţi şi în Scriptură. 
Cu aceasta demonii vor să ne alunge din tăcerea pustnică, dar totul va fi pe vechi 
ca şi mai înainte. Nu te teme, pustnice, ci nădăjduieşte în Dumnezeu. 


Ei trimit asupra noastră uitarea, orbirea, de parcă ochii sunt gata să iasă din orbite; 
trimit înceteneală în cuvinte şi boala limbii şi gurii, de parcă sunt unse cu clei 
atunci când ne rugăm. Trimit sughiţul, nu de cel obişnuit, care provine de la 
mâncare, dar altul - numai de la aer, care produce durere în gât; tot ei ne chinuie cu 
boala gâtului, de parcă cineva ne-ar strânge vinele cu cleştele. 

Dacă în timpul acestor ispite ne vom sârgui în rugăciuni, atunci demonii ca nişte 
şoareci umplu văzduhul, ţipă tare pe diferite voci, dorind să ne sugrume sau măcar 
să ne aşeze pe scaun sau în aşternut şi cu greu se îndepărtează. Dacă ne aşezăm, 
atunci demonii, stând pe aproape, cântă din fluier şi alte instrumente şi sufletul 
auzind acestea este cuprins de lene, se moleşeşte şi adoarme. lar ei umblă de 
asupra noastră ca să dormim şi mai adânc. Duhoarea de la ei este cu mult mai 
respingătoare decât cea a câinilor, astfel încât închidem gura. lar în timpul vegherii 
ei ne dogorăsc faţa de parcă ar avea Jăratic. 


Unii cred că din pricina vegherii slăbeşte trupul, dar aceasta nu este drept. Trupul 
slăbeşte din cauza apropierii demonilor; tot aşa ducem o luptă îndoit de grea atunci 
când mâncăm ceva care ne excită. Toate acestea demonii ni le trimit în viaţa 
singuratică ca să ne alunge din pustie. 


Intrucât de multe ori şi cei sfinți au fost bolnavi, noi socotim aceasta ca ceva 
natural şi ne culcăm în aşternut, parcă din cauza neputinței, dorind să primim o 


uşurare, fără să bănuim viclenia demonilor. Iar ei, observând neglijenţa noastră de 
a nu lupta cu bolile, încă mai mult pun stăpânire asupra noastră, în aşa fel că toate 
mădularele slăbesc şi ne dor. Dar dacă noi ne întărim, ne sculăm, ne răcorim la 
vânt şi ne rugăm cu sârguinţă, atunci boala dispare fără urmă. 


Demonii mai produc mâncărime de mâini, durere în picioare, de parcă cineva ne 
bate; îndreaptă asupra noastră săgetari în tot corpul, trimit tristeţe şi nemulţumire şi 
chiar se ating de toate mădularele noastre, intră în ele şi provoacă pacoste 
oamenilor pătimaşi. ŞI ce să mai vorbim! Toate acestea se întâmplă anume aşa. 


Astfel Macarie cel mare umblând prin pustie, a văzut un demon care în loc de 
îmbrăcăminte, avea bostani agăţaţi de el şi care fără să vrea a mărturisit Sfântului: 
„Vezi vasele acestea pe mine? Eu ung unele părți ale corpului omenesc din ele şi 
făcânduli-se greu, oamenii suferă”. 


Demonii se străduiesc să ascundă faptul că orice scârbă pricinuită nouă provine de 
la dânşii. Găsesc potrivit şi trimit boală sau greutatea, ca să nu dăm vina pe dânşii, 
dar să învinuim timpul, că este greu, şi, neînţelegjnd viclenia lor şi nerăbdând cu 
mulțumire, să ne lipsim de bunurile viitoare. 


Când se întâmplă cu noi vreo boală sau greutate, atunci cu toată inima să ne 
întărim în credinţă ca un ostaş curajos al lui Hristos şi dacă boala provine de la 
demoni, atunci ea în curând începe să slăbească şi în scurt timp dispare; iar dacă e 
o boală firească - atunci va începe să crească. Când vom afla că boala provine de la 
demoni, atunci să ne împotrivim până la moarte; iar dacă vom afla că boala e 
firească, atunci nu e nevoie să forțăm natura. Toate scârbele provocate de demoni 
noi le putem răbda şi birui, dacă ne impunem, pentru că Dumnezeu nu trimite 
asupra noastră ispite mai presus decât puterile noastre, dar încă le uşurează, numai 
ca să răbdăm şi să nădăjduim fără clintire în grija lui Dumnezeu. 


Vrăjmaşii fug de acela, care li se împotriveşte; iar dacă cineva nu se împotriveşte, 
atunci este năpădit de dânşii: „Dumnezeu aşază pe cei singuratici în casă, scoate cu 
vitejie pe cei legaţi în obezi”. (Ps. 67,7). În fiecare zi EI aşteaptă de la noi răbdare 
şi adaugă la voinţa noastră ajutorul Său, la orice nevoie a noastră. 


Cel ce se nevoieşte suferă atâta timp, până nu se coboară asupra lui Harul 
dumnezeiesc; căci atunci gândurile i se curăţă şi patimile i se micşorează şi dispar; 
atunci şi suferinţa de la boli şi greutatea se uşurează; atunci se închid intrările 
demonilor şi ale patimilor în noi. Numai prin rugăciuni şi post, lacrimi şi metanii şi 
Harul lui Dumnezeu sunt alungaţi din noi demonii. 


Însă chiar până ne dăm sufletul este nevoie să fim foarte atenţi ca nu cumva pe 
neaşteptate din nepăsarea noastră să facem ceva neplăcut lui Dumnezeu ori nu 
cumva demonii să ne facă vreo ticăloşie şi din pricina ei să ne lipsim de Harul lui 
Dumnezeu. Pentru că este straşnică viclenia şi caracterul răzbătător al demonilor şi 
sunt fără de număr iscodirile răutăcioase şi intenţiile lor. 


Ei ne încurcă şi se împotrivesc la toate intenţiile noastre. Puţini sunt aceia care 
cunosc mrejele lor, numai sufletele curajoase, cărora şi Dumnezeu le descoperă. 


Domnul Dumnezeu Să ne ajute şi să ne întărească împotriva tuturor lucrărilor 
demoneşti, acum şi pururea şi în vecii vecilor. Amin. 


Cuvântul 37 - Despre frică 


Dacă eşti fricos, atunci nu te tulbura cât de puţin, dar fii curajos şi nădăjduieşte în 
Dumnezeu şi nu da nici o atenţie tulburării. Nu lăsa să se înrădăcineze în tine 
această stare copilărească, dar o consideră ca pe o nimica toată, ea fiind 
demonească. 


Robul lui Dumnezeu se teme numai de Stăpânul său, care a creat trupul, l-a 
însufleţit şi i-a dat viaţă; iar demonii, fără voia lui Dumnezeu nu pot să ne facă 
altceva decât să ne sperie şi să ne amenințe cu visările. 

Cine a dobândit minte curajoasă şi şi-a pus nădejdea în Dumnezeu, acela nu se 
teme de ei, acela îl are pe Dumnezeu ca pe un ajutor puternic şi o nădejde mare. 
Căci cine poate să ne facă vreun rău, dacă Dumnezeu nu lasă? Orice gând ori îl 
întăreşte pe om, ori îl slăbeşte, pentru că în el se zămisleşte fapta bună ori rea. lar 
prin deprindere orice lucru bun sau rău se leagă de om. Omului i se pare că lucrul 
cu care s-a deprins îi aparţine lui. Dar tu să fii curajos şi să se întărească inima ta şi 
apără-te cu semnul crucii atunci, când te apucă frica. 


Locul, unde vei intra, înseamnă-l cu semnul crucii; fă-ţi cruce şi atunci când intri 
în orice locaş gol şi, pronunţând rugăciunea şi spunând „amin”, intră cu îndrăz- 
neală. Dacă demonii văd, că noi suntem tari în Dumnezeu, tot atunci sunt ruşinaţi 
şi mai mult nu ne mai tulbură. 


Să ținem minte că suntem în pronia Domnului. Dumnezeu a spus: „lată, v-am dat 
putere să călcați peste şerpi şi peste scorpii, şi peste toată puterea vrăjmaşului şi 
nimic nu vă va vătăma” (Luca, 10,19). Să ţinem minte că fără voia lui Dumnezeu 
„ŞI păr din capul vostru nu va pieri”. (Luca 21,18). 


Noi singuri ne pricinuim teamă prin gândul înfricoşat, spunând: „Ce va fi dacă va 
veni demonul şi mă va lovi ori mă va speria”. Nu trebuie să ne gândim la aceasta în 
nici un caz şi să nu ne fim singuri duşmani, gândindu-ne la ceva neaşteaptat, dar să 
fim cu gândul că în dreapta noastră este Dumnezeu şi atunci nu ne vom clinti. 
Demonii ca nişte vânători ne urmăresc pe noi şi gândurile noastre; la ce ne gândim, 
aceea şi ne aduc. Dar frica de Dumnezeu izgoneşte frica de demoni. 


Cuvântul 38 - De ce se tem demonii mai mult 


Demonii se tem foarte mult de şase virtuţi: 
1) foamea, 
2) setea, 
3) rugăciunea lui isus, 
4) semnul crucii - cine îşi face drept semnul crucii pe faţă şi pe trup, 
5) împărtăşirea cât mai des cu tainele prea curate ale lui Hristos - cine se 
împărtăşeşte cu vrednicie - şi 
6) nădejdea neclintită în Dumnezeu, această armă contra demonilor. 


Cuvântul 39 - Învățăturile Sfinţilor Părinţi date pe scurt despre cele mai 
necesare lucruri 


Când va veni asupra ta vreo ispită cu voia lui Dumnezeu ca: goliciunea, boala, 
foametea sau oarecare altă ispită pentru trupul tău, chiar şi vărsarea de sânge în 
numele Domnului, rabdă întru slava Domnului, cu nădejde în Dumnezeu cel 
milostiv, ca să nu-ţi fie ruşine să spui: trecând prin foc şi apă veţi dobândi liniştea. 


Omule, dacă Vrei să cunoşti cumva voia lui Dumnezeu, îți spun pe scurt: în tot 
timpul nevoinţei tale, în orice lucru ce îl vei face adaugă după puterile tale şi 
scârba în numele Domnului, aceasta este voia plină de Har a Domnului; pentru că 
orice scârbă cât de mică în numele Domnului este mai bună dedt o faptă măreaţă 
fără scârbă. 


Dar dacă îţi permiţi o slăbiciune oarecare, atunci acest lucru vine nu de la Domnul, 
dar de la demoni. Dacă suntem neputincioşi şi nu ne putem nevoi, atunci să 
agonisim smerenie, să aducem mulțumire şi rugăciunea lui lisus. lar dacă suntem 
sănătoşi, atunci să ne trudim până la istovire. Şi astfel încetul cu încetul se va întări 
inima noastră şi va învăţa să fie răbdătoare şi plină de virtuţi. Altfel nu te poţi 
mântui. 


Dacă cineva trăieşte în necorespundere cu locul, acela singur pe sine se prigoneşte. 
Pentru toți e plăcută zicătoarea: viţelul blând suge la două vaci. Nu socoti aceasta 
ca o linguşire. Cel ce este obraznic în cuvinte stârneşte mânia. Discuţia, fie chiar şi 
despre o faptă bună, este o contrazicere. Dacă nu ai în suflet umilinţă, atunci să ştii, 
că ai mândrie sau mânie asupra cuiva sau mult mănânci, dormi, mult bei sau eşti 
distrat şi ai multe griji. Toate acestea nu lasă sufletul să se umilească. 


Dacă mănânci prea mult, atunci spune-ţi: O, omule, vei fi lipsit de hrana cerească 
şi de orice plăcere şi frumuseţe în Rai, iar mâncarea aceasta se va preface în 
Viermi. 


O, cel ce îndeplineşti slujbă bisericească, gândeşte-te şi fii cu luare aminte către 
sine; pentru că săvârşeşti o faptă măreaţă - stai pe loc sfânt împreună cu îngerii, 
unde totul este pătruns de frică şi de cutremur. 


O, preotule, îndepărtează-te de locul unde se alungă după cele lumeşti. Pentru că ce 
fel de umilință poate fi, când te grăbeşti? Fără lacrimi nici nu trebuie să în- 
deplineşti slujba bisericească. lar dacă te mustră conştiinţa pentru ceva, atunci nu 
îndrăzni să slujeşti. Dacă doreşti să înveţi ceva, atunci depune străduință pentru 
aceasta şi te învaţă. Mulţi au fost teologi mari şi alcătuitori de cuvinte măiestrite. 
Însă numai prin veghere dobândeau umilință, fiindcă vegherea şi singurătatea le 
înlocuia lucrul mâinilor. Celui vorbăreţ nu-i merge în teologie. 


Dar, omule, străduieşte în fiecare zi să te pocăieşti de păcatele săvârşite şi să-ţi 
speli faţa cu lacrimi. Dacă sfârşitul vieţii va veni în ziua în care ai vărsat lacrimi, 
atunci izbăvit vei fi de chinul veşnic, căci aceasta este pocăință adevărată. 


Tot aşa a fost izbăvit şi tâlharul care a udat cu lacrimi năframa lui, şi monahul, care 
zilnic cădea în curvie şi zilnic se căia înaintea icoanei lui Hristos, şi vameşul care 
îşi bătea mâinile şi zicea cu lacrimi: „Dumnezeule, fii milostiv mie, păcătosului” 
(Luca, 18, 13), desfrânata care a udat cu lacrimi picioarele prea curate ale lui 
Hristos, şi Manase, care s-a curăţit prin pocăință cu lacrimi. 


Cu adevărat cred că dacă ar fi cu putinţă de a spăla tot trupul cu lacrimi, atunci el 
ar fi nemuritor. Însă omul nu va plânge până nu va avea o boală grea, adică o 
cădere din cauza păcatului sau până nu va avea o umilinţă plină de bucurie sau 
amintirea de focul veşnic sau de răsplata fiecăruia după fapte. 


Pentru aceste patru virtuţi Duhul Sfânt nu se îndepărtează de la om, dar 
întotdeauna îl însoţeşte. 


Iar de cel ce se leneveşte mult timp ori cade într-un păcat mare, ori nu are grijă de 
patima sa, de la acela se îndepărtează Duhul Sfânt. 


Începutul ascultării este renunţarea totală la voinţa sa şi la vreo autoîndreptăţire, 
precum şi dezicerea de trupul său. Nu este o nevoinţă uşoară să-ţi birui voinţa şi 
caracterul. Dar nimeni nu se poate mântui fără dezicerea de la voinţa proprie chiar 
dacă s-ar nevoi cu sârguinţă, pentru că voinţa şi caracterul nostru sunt ca un zid de 
aramă între noi şi Dumnezeu. Nu ne putem apropia de Dumnezeu până când nu 
vom lepăda caracterul şi voinţa noastră. 


Orice lucru bun sau rău creşte atunci dacă devine deprindere şi se întăreşte prin 
obişnuinţă; nu uita aceasta la orice lucru. 


Dacă vrei să cunoşti obişnuinţa şi faptele cuiva, atunci ascultă despre ce vorbeşte 
el, pentru că nimic nu spune gura fără ca mai întâi Să nu fie în inimă. 


Cuvântul 40 - Cine este monahul? 


— Monahul este cel ce împlineşte poruncile .lui Hristos, este un creştin 
desăvârşit, acel ce imită şi participă la patimile lui Hristos, un mucenic de 
fiecare zi, un mort de bună voie, cel care moare de bună voie în nevoinţe 
duhovniceşti. 

— Monahul este stâlpul răbdării, adâncul smereniei, izvor de lacrimi, comoara 
cură-ţeniei, disprețuitorul a tot ce se socoate minunat, plăcut, fermecător în 
această lume. 

— Monahul este sufletul îndurerat care fără încetare - şi în veghere şi în somn 
- ține în memorie gândul despre moarte. 

— Monahul este forțarea neîntreruptă a naturii şi pază neslăbită a simţurilor. 

— Monahul este cinul şi starea celor fără de trup, care în orice loc, în orice 
timp şi în orice faptă au în vedere numai ceea ce este de la Dumnezeu. 


Călugărului este cu neputinţă să se afle în permanenţă în faţa lui Dumnezeu dacă 
nu se lasă în grija Lui la orice nevoie cu toată inima şi dacă nu se lasă de orice grijă 
în lumea aceasta. 


Când vei dori să începi vreo faptă bună, mai întâi pregăteşte-te pentru a înfrunta 
ispitele care vor fi îndreptate asupra ta. Să le înfrunţi curajos şi să nu te clinteşti în 
nădejdea ta întru Dumnezeu. 


Când omul începe să trăiască cu credinţă fierbinte, vrăjmaşul binelui fl întâlneşte 
de obicei cu diferite şi straşnice ispite pentru ca ei, îngrozindu-se de aceasta, să 
înceteze fapta bună. Dar dacă nu te vei pregăti pentru a întâmpina ispitele, atunci 
păzeşte-te de a săvârşi virtuţi. Omul care se îndoieşte de ajutorul lui Dumnezeu, 
chiar fără ispite se teme şi de umbra lui. Conştiinţa proprie trebuie să fie învăţător 
şi martor pentru fiecare om. 


Când faci vreun lucru, nu rosti cuvântul fără să te gândeşti bine. Orice lucru făcut 
în grabă nu poate fi bun. 


Până nu-ţi cunoşti prietenul, nu-i deschide taina. Prietenul linguşitor îți poate 
deveni duşman. 


Cuvântul 41 - Despre aceea că este folositor să fugi de lume 


Mai bine singur să te lupţi cu demonii în foamete, în goliciune şi în orice scârbă şi 
să mori cu o nevoinţă mică în pustie, fugind de lume, decât să cauţi nevoinţe mari 
pentru mântuire în mijlocul lumii, fiindcă flacăra patimilor acestei lumi aprinde şi 
arde pe monahul care se află în ea. 


Cine pare să fie fără de patimi, acela va suferi daune; iar cine are patimi, acela se 
va încurca în orice mreajă a păcatelor. 


După cum peştele care se grăbeşte să fure mâncarea din undiţă, este scos din apă şi 
moare, aşa monahul, aflându-se în lume, este atras prin gând de lucrurile lumeşti şi 
contrar voinţei lui, parcă atras de undiţă, cade în mrejele vrăjmaşului şi moare, 
decăzând de la viaţa îngerească. Singur îşi omoară sufletul şi îl predă chinurilor. 
Liniştea şi iubirea de plăceri sunt undiţa demonilor, cu care demonii prind sufletele 
călugărilor spre a le pierde. 


Atâta timp cât iubim liniştea trupească, plăcerea şi lenevirea, ne luptăm încă cu 
trupul, dar nu cu demonii. Trupul întotdeauna luptă cu noi şi ajută demonilor în 
lupta împotriva noastră. Îndeosebi lenevia luptă împotriva noastră atunci, când 
stăm, şedem sau suntem culcaţi. Nouă ne place liniştea, plăcerea şi lenevia, fiindcă 
ele se trag de la trup, de aceea se luptă atât de puternic cu noi. Însă cel ce doreşte să 
trăiască după legile Domnului, trebuie să se impună să fie mai presus decât 
obişnuinţa firească. 


Deci să ne pocăim şi să ne istovim pe această lume. Tot o moarte ne este dată. Pe 
cei ce se istovesc îi aşteaptă o mare răsplată după moarte, iar pe cei iubitori de 
linişte şi desfătări în această viaţă scurtă îi aşteaptă după moarte chinul veşnic. 


Ce e mai bine, omule, să te scârbeşti puţine zile şi apoi să împărăţeşti veşnic ori 
puţine zile să te odihneşti şi să te chinui veşnic? Din linişte şi plăceri se naşte 
lenevia, din lenevie - trândăvia, din trândăvie - tristeţea, din tristeţe - îmblarea de 
colo-colo, din îmblarea de colo-colo - necumpătarea simţurilor, din necumpătarea 
simţurilor şi împingerea demonilor se trezesc toate patimile deodată ... 


Este clar că în lumea în care este libertatea în comportări, vederi şi vorbe, este şi 
necumpătarea în simţuri. De aceea fiecare om trebuie să se îndepărteze de la 
liniştea trupească, de la ascultare, vedere şi convorbiri. Simţurile omului depind de 
ochii care văd ceva, de urechile care aud diferite vorbe, aşa şi mintea, şi sufletul, şi 
inima se îndreaptă către toate acestea. Cu aceasta se deprinde şi omul, ele se 
înrădăcinează înlăuntrul lui, iar demonii le introduc fără încetare în minte. lar când 
simţurile noastre cu plăcere se desfătează prin patimi, atunci păcatul apare în 
întregime. 

Omul nu poate să se curețe de patimi până când nu va curma pricinile lor: 
împrăştierea gândurilor, întunecarea minţii şi deschiderea drumului pentru demoni 
provin din patimile următoare: din cauza leneviei, din rătăcirea gândurilor urâte, 
din somnul fără măsură, din mâncarea de multe ori şi fără de vreme, din caracterul 
iute şi liniştea trupească. Numai lucrul lăuntric, adică numai rugăciunea minţii 
ieşită din inimă şi postul izgonesc demonii, nu-i lasă să se apropie, pregătesc 
înlăuntrul nostru loc pentru Sfântul Duh şi în felul acesta omul devine locaş al lui 
Dumnezeu. Fără toate acestea în noi pătrunde duhul viclean - al iubirii de cele 
lumeşti, care pune stăpânire pe trup. „Dar acest neam de demoni, - a spus Domnul, 
- nu iese decât numai cu rugăciune şi cu post” (Matei 17,21). 


Lucrul lăuntric este de nebiruit, este straşnic pentru demoni. Gândurile rele deschid 
demonilor intrarea înlăuntru. Atâta timp cât omul este legat de patimi şi iubirea de 
cele lumeşti, demonii îndrăznesc să stăpânească trupul lui, să-l batjocorească, să-l 
atragă în toate patimile, să-l silească ca să se supună. Patimile sunt ca nişte uşi 
pentru demoni, prin ele ei intră ca prin uşă. Dumnezeu îi lasă să se înarmeze 
împotriva noastră cu scopul ca să ne cunoaştem neputinţa şi să nu ne prea mărim. 


Numai calităţile şi puterile sufleteşti nu pot fi stricate de demoni, pentru că puterea 
Domnului nu le dă voie să facă aceasta. 


Se întâmplă ca cineva, chiar dacă se nevoieşte, permite demonilor să intre în sine 
prin patimile arătate mai sus. În cazul acesta pentru el lupta şi greutatea devin de 
două ori mai mari şi el mult timp încă nu poate ajunge la sârguința ceea de la 
început. 


„Odată cu mine s-a întâmplat aşa ceva, - mărturiseşte unul din pustnici, - trei ani 
am dus o luptă foarte grea”. 


Din cauza împrăştierii gândurilor se produce dormitarea şi somnul întunecat şi 
nesăţios; de la întunecare se întâmplă şi căderea în păcat; din căderea în păcat - 
chinul disperat al sufletului. Întrucât întunecarea minţii, după cum s-a spus mai sus, 
provine de la împrăştierea gândurilor şi nestăpânirea simţurilor, apoi trebuie de 
ocolit în toate chipurile ispitele lumeşti, să stăpânim simţurile şi să le îndepărtăm 
aidoma cum stăpânim calul prin frâu, să ne îndepărtăm de la întâmplări dăunătoare, 
fără să dăm frâu liber simţurilor, pentru ca păzindu-le să ocolim lucrurile rele. 
Mintea trează trebuie să fie un paznic bun pentru sufletul tău ca ea să nu permită 
simţurilor să se îndrepte spre rău. Când mintea ta îşi va pierde prudenţa, atunci 
patimile se trezesc şi fiecare din ele, jefuind puterile tale duhovniceşti, le preface în 
arme îndreptate împotriva ta; atunci mintea devine pătimaşă, întunecată şi împră- 
ştiată în gânduri... 


De aceea, monahule, fii treaz cu mintea, trezeşte-te; găseşte-ţi un loc sărac şi 
netrebuincios oamenilor, îndepărtat de lume, ca să nu fii alungat. Acolo este viaţa 
ta tăcută, chiar dacă vei dori ceva lumesc, nu vei cădea în păcat din cauza 
însingurării. Omul se poate izbăvi de patimi prin îndepărtarea de lume. 


Cuvântul 42 - Despre aceea ce vine de la Dumnezeu sau de la vrăjmaşi 


Întrebare: Cum se poate de aflat dacă este voinţa lui Dumnezeu sau ispită de la 
vrăjmaşi dacă te îndoieşti de un lucru bun, adică un gând te îndeamnă să-l 
săvârşeşti, iar altul se împotriveşte? 

Răspuns: Vrăjmaşul are obişnuinţa de a amesteca binele cu răul, dar cum se poate 
de aflat adevărul? Voința lui Dumnezeu în toate intenţiile noastre este blândă, de 
bună încredere şi fără de îndoială; nu numai în faptă noastră bună, dar şi în 
fărădelegea noastră Dumnezeu cu blândeţe şi răbdare aşteaptă pocăinţa noastră. 


Dar cum să aflăm lucrul vrăjmaşului? Duşmanul, de obicei, ne împiedică şi ne 
îndepărtează de la lucrul bun. Dacă însă în vreun lucru aparent bun mintea noastră 
se tulbură şi ne indispune, alungă frica de Dumnezeu, ne lipseşte de linişte, îndt 
fără de nici o pricină inima ne doare şi mintea se îndoieşte, atunci să ştii că acesta e 


lucrul vrăjmaşului şi respinge-l. Tot ce ţine de vrăjmaş este revoltător, neliniştitor 
şi îndoielnic pentru minte în caz de avem careva intenţii... 


Când mintea noastră este strâmtorată prin gânduri şi întunecime din partea 
vrăjmaşului, atunci trebuie să laşi orice gând şi judecată, fiindcă nu ştim adevărul 
atâta timp, cât mintea nu se va curăţi prin rugăciune, căci de altfel gândurile ca apa 
cea tulbure se ridică în minte sau ca nourul rătăcesc, iar simţurile duhovnicești sunt 
nesimţitoare la toate. 


De aceea cel ce doreşte să afle adevărul trebuie să săvârşească un timp îndelungat 
rugăaunea fierbinte pentru lucrul dorit. În timpul rugădunii vrăjmaşul nu poate 
ascunde adevărul, pentru că atunci el nu are putere. Astfel poţi încerca cât de 
adevărată este credinţa. 


Dumnezeului nostru slavă în veci. Amin. 
Cuvântul 43 - Despre credinţa neîndoielnică 


Celui ce crede neîndoielnic în voinţa lui Dumnezeu, îi este indiferent prin ce 
moarte va sfârşi el: ori de la oameni ori de la fiare sălbatice, ori de la foame, ori de 
povara muncilor grele, ori din alte întâmplări; două morţi nu vor fi, iar de una 
nimeni nu poate scăpa. 


Cel ce s-a lăsat în voia lui Dumnezeu în toate nevoile sale pentru Împărăţia 
Cerurilor şi cel ce a murit pentru lume, nu se mai îngrijeşte de faptul cum va muri. 
Odată ce s-a lăsat în grija Domnului, nu mai are grijă de sine şi ce n-ar face, în 
toate va găsi folos pentru suflet. 


Dar să ştie acela ce s-a dedat la toate scârbele în numele lui Dumnezeu, că va găsi 
mântuire oriunde. 


După credinţa noastră ni se dă şi Harul lui Dumnezeu; mică e credinţa, puţin ni se 
dă; dacă avem credinţa mai mare, mai mult har primim pentru răbdare. Nimic nu se 
va întâmpla cu noi fără voia lui Dumnezeu. Dumnezeu aşteaptă de la noi numai 
voința minţii noastre. Dar căile Domnului sunt necunoscute şi de aceea trebuie să 
ne mântuim sufletele prin răbdare şi „cel ce va răbda până la urmă se va mântui” 
prin Domnul nostru Iisus Hristos. 


Slavă Lui acum şi pururea şi în vecii vecilor. Amin. 


Cuvântul 44 - Îndrumare 


Vă rog şi vă îndrumez, iubiții mei părinţi, frați, copii, în următoarele: iubind pe 
Domnul tău din tot sufletul tău şi din toată inima ta, fii drept şi sincer, supus, cu 
capul aplecat, dar cu mintea îndreptată spre cer. Să ai umilință către Dumnezeu şi 
oameni. Fii mângâietor celui trist, răbdător la ispite şi nesupărător, darnic, milostiv, 
hrănitor al săracilor, primitor al călătorilor, întristat pentru păcate, bucuros pentru 
Dumnezeu, flămând şi însetat, blând, răbdător, neiubitor de slavă, neiubitor de aur, 
iubitor de alții, nefăţarnic, fără mândrie, muncitor pentru Dumnezeu, tăcut, plăcut 
în răspunsuri, stăruitor în post, în rugăciuni, în veghere şi în cântări de psalmi, 
înţelept; nu judeca pe nimeni, dar uită-te la tine - şi pentru toate acestea vei fi fiu al 
Evangheliei, fiu al învierii, moştenitorul vieţii în lisus Hristos Domnul nostru, Lui 
slavă şi putere şi închinăciune împreună cu Tatăl şi PreaSfântul Duh acum şi 
pururea şi în vecii vecilor. Amin. 


Cuvântul 45 - Încheiere 


O, iubiţilor, culegeţi astăzi crinii şi minunatele flori şi tot ce-i bun faceţi în numele 
Domnului Dumnezeu. Iar cele scrise învăţaţi pe rude şi pe apropiații voştri 


Și vă mai rog: faceţi aceste lucruri şi pentru aceasta veţi câştiga fericire veşnică; şi 
în lumina nestrămutată împreună cu îngerii veți slăvi pe Dumnezeu. Că în ceruri 
pururea este slăvită Sfânta Treime de către ceata îngerilor. O, ce daruri vor primi în 
ceruri cei ce sunt bineplăcuţi lui Dumnezeu! 

Note Biografice 


Starețul Paisie Velicikovski s-a născut la 21 decembrie anul 1722, în oraşul 
Poltava, într-o familie religioasă. 


La vârsta de 13 ani mama l-a dat la o şcoală ortodoxă după care a urmat Academia 
din Kiev. Dar, fiind pătruns de dorinţa de a-şi trăi viaţa departe de lume tânărul 
Paisie a părăsit academia şi a plecat la mănăstirile Dragomirna şi Secu din 
Moldova. 


În anii 1746 -1763 Paisie s-a aflat la Muntele Athos. Răstimpul de 17 ani stareţul |- 
a petrecut în cântări pe psalmi, în studierea Sfintei Scripturi şi a scrierilor Sfinților 
Părinţi. 


În anul 1779 Paisie Velicikovski, luând cu sine 60 de ucenici, îşi continuă viaţa 
monahală la Mănăstirea Neamţ din Moldova. 


Aflarea stareţului la Neamţ a contribuit în mare măsură la dezvoltarea mona- 
hismului ortodox din Moldova şi Rusia. Numărul călugărilor ce se adunase în jurul 
lui ajunsese până la 700. Timpul petrecut la Mănăstirea Neamţ a fost cea mai 
fructuoasă perioadă din viaţa monahală a prea cuviosului Părinte. 


Starețul Paisie a introdus în mănăstiri statutul vieţii în comun, care cerea de la frați 
o deplină renunțare la lăcomie şi la propria voinţă, îi învăţa pe călugări pocăinţa, 
rugăciunea lui lisus. 


El a tradus din greceşte în româneşte şi în aşa-numitul dialect slavo-rus multe 
creaţii ale Sfinţilor Părinţi şi vieţile unor sfinţi. El a alcătuit codul slav „Filocalia” 
care a avut o mare importanţă pentru dezvoltarea culturii duhovniceşti. 


Preacuviosul Părinte a făcut să renască în viaţa monahală jertfa mântuitoare a 
stăreției, a chemat la dragoste pentru instruirea duhovnicească. 


A. I. laţimirski menţionează că din numărul total de traduceri din Sfinţii Părinţi ce 
se păstrează la Mănăstirea Neamţ mai bine de patruzeci sunt scrise de mâna 
stareţului. 


Printre ele sunt: 
„Regulile monahiceşti ale Sfântului Vasile cel mare”, 
„Scara prea cuviosului loan Scărariu”, 


—  „Cuvântări ale lui Grigorie Sinaitul”, 

— „Operele ascetice ale lui Isaac Sirul”, 

— „Teologia Sfântului loan Daraaschin”, 

— „Învățătura Sfântului Macarie egipteanul” etc. 


Prin activitatea sa cărturărească şi vocaţia de traducător din limbile slavonă şi 
greacă stareţul Paisie a dat naştere la mişcarea duhovnicească şi a influenţat mult 
peste 100 de mănăstiri din 35 de eparhii. 


Din anul 1789 s-a întețit şi s-a extins corespondenţa prea cuviosului Părinte. 
Starețul Paisie primea şi expedia la Moscova, Jarigrad, Athos, Sihăstria Optina şi 
în multe alte locuri sute de scrisori pe diferite chestiuni, mai ales în ce priveşte 
învăţătura despre viaţa şi credinţa ortodoxă. 


Ieroschimonahul şi arhimandritul Paisie s-a stins din viaţă la 15 noiembrie anul 
1794. A fost înmormântat cu mare cinste în biserica cea mare a înălțării Domnului 
de la mănăstirea Neamţ. 


Prea cuviosul Paisie este canonizat de Soborul Bisericii Ortodoxe Ruse în 1988 
(pomenirea la 15/28 noiembrie). 


Notă: Ce fel de armă pentru mântuirea sufletului este stăreţia? 


Stăreţia constă în atitudinea duhovnicească sinceră a copiilor duhovniceşti faţă de 
părintele lor duhovnicesc sau faţă de stareţ. 


Cuvioşii Climent şi Ignatie în Filocalia au numit cinci caracteristici ale unei astfel 
de atitudini sincere duhovniceşti: 

1) a avea credinţă deplină faţă de îndrumătorul şi înainte-stătatorul tău; 

2) a fi sincer în cuvânt şi în faţa lui; 

3) a nu urma voinţa proprie, dar a te strădui să o retezi, adică a nu face nimic 
conform propriei voințe şi raţiuni, dar întru totul să întrebi şi să procedezi după 
sfatul şi voinţa îndrumătorului şi înainte-stătătorului tău; 

4) a nu contrazice şi discuta, fiindcă contrazicerea şi discuţia sunt din cauza 
gândirii cu necredinţă şi a mândriei; 

5) mărturisirea deplină şi curată a păcatelor şi tainelor inimii (partea a Il-a a 
Filocaliei, cap. 15). 


„Aidoma corăbiei, având un cârmaci iscusit, care intră cu bine în liman cu ajutorul 
Domnului, aşa şi sufletul, având un păstor bun, uşor se ridică la cer, chiar dacă a 


făcut mult rău înainte. Precum cel ce merge pe o cale necunoscută fără călăuză, se 
rătăceşte repede, chiar dacă este deştept, aşa şi cel ce merge după propria voinţă pe 
calea călugăriei uşor se prăpădeşte, chiar de cunoaşte toată înţelepciunea lumii.” 
(loan Scărariul, Cuv. 26, cap. 236 şi 237). 


Mulţi în vremea de astăzi ca îndreptăţire pentru sine dau vina pe faptul, că s-a 
împuţinat numărul îndrumătorilor duhovniceşti. Dar Sfântul Vasile cel mare spune 
că cine va căuta cu siguranţă, un învăţător bun, acela neapărat îl va găsi. 


Și Sfântul Simeon Noul Teolog învaţă: „Prin rugăciuni şi lacrimi roagă-l pe 
Dumnezeu să-ţi arate omul care ar putea să te îndrumeze. Şi mai departe adaugă: 
„Mai bine să te numeşti ucenicul ucenicului, decât să trăieşti după propria rațiune 
şi să culegi roadele fără de folos ale propriei voințe”. 


Calea îndrumării de către stareţ a fost recunoscută în toate veacurile creştinismului 
de toți trăitorii în pustie, de părinţii şi învățătorii Bisericii ca fiind cea mai sigură şi 
uşoară din toate câte au fost cunoscute de Biserica lui Hristos. 


Sarcina stareţului nu este de a dezlega păcatele şi de a pedepsi. Sarcina lui este de a 
determina starea ucenicului, de a-i lămuri cum de a ajuns la rău şi de a-i arăta 
modalitatea cum pe viitor să se ferească de aceasta, cum să stingă patima de la care 
a provenit fapta şi cum trebuie să se roage. 


Starețul este un sfetnic, dar nu un judecător şi pedepsitor. Menirea lui este de a 
avea milă şi de a însufleţi, dedându-l pe frate Harului lui Dumnezeu. 


Starețul dă numai sfaturi: ar trebui să te rogi mai sârguincios, mai bine nu ţi-ai 
permite să mănânci ca de obicei, ai face bine să iei de la somn o parte oarecare şi 
aşa mai departe. Şi pe urmă stareţul îl trimite pe ucenic la duhovnic care dezleagă 
păcatele şi pune epitimia (canonul). Dezlegarea stareţului nu are puterea de 
dezlegare, proprie dezlegării tainice. Acest lucru îi aparţine duhovnicului. Starețul 
poate dezlega păcatele şi ele sunt dezlegate prin însăşi destăinuirea lor. Un astfel 
de păcat este iertat din momentul destăinuirii lui. 


La Sfântul Dumitru din Rostov sunt enumerate aceste păcate în mărturisirea 
zilnică, precum şi în rugăciunea înainte de somn se găsesc unele indicaţii. 


Ce putere are stăreția? Mare şi foarte mare, numai că ea nu este de natură juridică, 
dar de natură morală - sfaturi, explicaţii, însufleţiri, rugăciuni. 


Datoria stareţului este ca fiecare ucenic să plece de la el de parcă ar fi spălat, de 
parcă ar fi purificat. 


În caz de veţi schimba stareţul, toate sfaturile de la stareţul precedent trebuie să fie 
lăsate. Ucenicia trebuie să fie începută din nou pentru ucenic. 


